Nova smena u ABA ligi, Olimpija dovela trenera koji je radio i u Partizanu i u Zvezdi - Sportske.net\nNova smena u ABA ligi, Olimpija dovela trenera koji je radio i u Partizanu i u Zvezdi\nNeočekivano loš start sezone koštao je posla dosadašnjeg šefa struke ljubljanske Olimpije Zorana Martića.\nZvezda ponovo deli lekcije!Poluvreme trajalo kao večnost, Zvezda vodi, ''delije'' kritikuju pojedine igrače (TVITOVI)Tomićev recept za uspeh u Ljubljani: "Energija, koncentracija i čvrstina"Budućnost konačno u šampionskom ritmu!Drama u Ljubljani, Cibona pobegla sa dna!\nPosle osam odigranih kola u ABA ligi, Olimpija ima razočaravajući skor, 2-6, pa je uprava kluba morala da reaguje, a ceh je kako to obično biva platio prvi trener.\nZoran Martić nije više trener Olimpije, a na njegovo mesto imenovan je 39-godišnji srpski stručnjak Aleksandar Nikitović koji se obavezao na saradnju do kraja sezone.\nNavijači Partizana ga pamte kao pomoćnika Duška Vujoševića od pre 14 godina, a 2011. godine je vodio i ekipu Crvene zvezde. U međuvremenu, od 2009. do 2011. godine bio je i član stručnog štaba reprezentacije Srbije, a potom je vodio i selekciju Bahreina, sa kojom je učestvovao na Azijskim igrama.\nSvoj debi na klupi Olimpije imaće u sredu u Istanbulu, gde će Ljubljančani odmeriti snage sa ekipom Bešiktaša u FIBA Ligi šampiona, a po preuzimanju dužnosti izrazio je zadovoljstvo zbog dolaska u Olimpiju.\n''Velika je čast dobiti Olimpijin poziv, a još je veća čast biti deo tako velike organizacije. U predstojećem periodu imamo mnogo ciljeva. Naravno, najveća ambicija je da se podignemo sa začelja tabela takmičenja u kojima učestvujemo. U ovom trenutku smo u donjem delu ABA lige i FIBA Lige šampiona i želimo da igramo što je bolje moguće u oba takmičenja.\nBićemo fokusirani na našu poziciju u ABA ligi, jer ćemo se suočiti sa timovima iz donjeg dela tabele, a posle utakmice protiv FMP-a imaćemo pauzu zbog utakmica reprezentacije, kada ćemo pokušati da više radimo sa igračima i da ih naviknemo na novi sistem igre, za koji se nadam da će doneti pozitivan rezultat", izjavio je Nikitović.\nIT'S OFFICIAL: Aleksandar Nikitović replaced Zoran Martić at the bench of @petrol_olimpija.\nMore at: https://t.co/rIQoQ1d8eu #ABALiga pic.twitter.com/jGgGSBYYWY


Internet stvari (Internet of Things) menja svet, kakvog ga poznajemo\nInternet stvari (IoT) povezuje milione predmeta iz našeg svakodnevnog života (drveće, ulično osvetljenje, parking servis, uličnu signalizaciju, bolničku opremu, kućne aparate, proizvodne linije, poljoprivrednu mehanizaciju itd.), koji su opremljeni sa senzorima, procesorima i uređajima za komunikaciju, sve sa ciljem da preko Interneta razmenjuju važne podatke i da prema potrebi odreaguju na najoptimalniji način.\nU osnovi, IoT omogućava daljinsku razmenu podataka i upravljanje sa različitim predmetima i nekima od njih (npr. termostatima) daje potrebne podatke neophodne da sami donose odluke. Kada su predmeti povezani u IoT i dobiju glas, postaju deo korisničkog iskustva, kojeg oblikuje interakcija između ljudi, mesta i predmeta, između proizvoda, prirode i života i prirodno vas navode da zakoračite dalje, iza IoT-a, ka Internetu korisničkih iskustava (Internet of Experiences).\nInternet korisničkih iskustava\nKorisnici u IoT-u fokusiraju se na stvari, pojedine pametne uređaje u mreži, za razliku od Interneta korisničkih iskustava, koji ima viši cilj koji je moguće dostići kada pametni uređaji međusobno komuniciraju i omogućuju kreiranje inovativnih usluga koje pojednostavljuju i obogaćuju naše živote na nov način. Tako se na primer može dogoditi da drvo pošalje poruku da ga napadaju gusenice, a računar mu kao odgovor pošalje bespilotnu letelicu opremljen za rešavanje pomenute situacije. Autoput može poslati poruku da postaje preopterećen i automatski se uključi preusmeravanje saobraćaja na alternativne pravce. Sve je to, naravno, moguće samo ako proizvođač zamisli, projektuje i odradi simulaciju kako bi, za bolje korisničko iskustvo, mogao primeniti mogućnosti koje imaju proizvodi drugih proizvođača. Iskusni stručnjaci se slažu sa mišljenjem da korisnik mora biti glavni razlog za postojanje rešenja. Digitalizacija proizvoda i usluga se odvija tako brzo da je to teško ispratiti. IoT je sredstvo za digitalizaciju iskustava, a sve što se digitalizuje može da se i prilagodi korisniku. To je ključno, jer je svako korisničko iskustvo već po definiciji lično. U Internet prodaji digitalizacija je iskorišćena za personalizaciju kao npr. preporučivanje proizvoda koji bi se korisniku mogli svideti, s obzirom na njegove ranije kupovine. Svet je prepun IoT senzora koji značajno povećavaju količinu podataka o ponašanju u određenim situacijama i koji su na raspolaganju za oblikovanje i nuđenje ličnih iskustava. Kompanija, koja želi ući u Internet korisničkih iskustava, može znatno podići dodatu vrednost, ukoliko omogući da njihovi proizvodi dele i razmenjuju podatke s drugim umreženim uređajima i prilagođava razvoj promenama korisničkih potreba i želja.\nRazvoj sistema i sistemsko razmišljanje\nUz pravilnu primenu IoT-a, nekada složena rešenja i aktivnosti mogu postati tehnološki jednostavna i praktična. Uprkos tome, sinergija proizvoda, usluga, programske opreme, sadržaja, tehnologija, oblaka i podataka u jedinstveno iskustvo, unutar višesmerno povezanog Interneta korisničkih iskustava, još uvek ostaje složeno. Strategije za adresiranje takvog koncepta nalaze se u oblasti sistemskoga inženjeringa – interdisciplinarnog pristupa projektovanju, realizaciji i upravljanju sa složenim sistemima, koji su u interakciji i stvaraju okruženje koje jedan sam element sistema ne bi mogao. Izazov postaje još veći, kada pojedini kompleksni sistemi postanu deo najvećeg sistema svih sistema: Interneta stvari, koji uključuje uređaje stotina hiljada proizvođača sa različitim, čak i suprotstavljenim ciljevima i pristupima. Trenutne inženjerske prakse su ispred nauke: gradimo sisteme, koje još ne umemo u potpunosti okarakterisati i analizirati te ne možemo u potpunosti predvideti njihovo ponašanje. O Internetu stvari ne možemo razmišljati samo sagledavanjem tih stvari, odnosno uređaja koji su povezani, ako ne sagledamo i već decenijama poznata rešenja za projektovanje tih uređaja kao što su CAD, CAM, CAE alati kao i PLM rešenja i rešenja za digitalnu simulaciju.\nIoT u brojevima\nAnalitičari ocenjuju da je na Internetu ili u privatnim mrežama već povezano od 6 do 14 milijardi različitih uređaja (pametni telefoni, tableti, računari i slično). Predviđa se da će do 2020. godine biti povezano između 18 i 50 milijardi uređaja, što znači da bi IoT mogao postati tržište vrednosti između 300 milijardi i 1.7 biliona američkih dolara i više. Širom sveta pametni i povezani proizvodi već unapređuju bolnice, privatne i poslovne prostore, fabrike, poljoprivredna dobra, transport i energetske sisteme. Firma Tata Consultancy Services je za izveštaj iz 2015. godine anketirala 3764 rukovodilaca i ustanovila da već 79 % upotrebljava IoT za praćenje korisnika, proizvoda, poslovnica ili nabavnih lanaca. Anketirana preduzeća navode da je u poslovnim jedinicama, koje su uključene u njihove IoT inicijative, prosečno povećanje prihoda u 2014. godini bilo 16 %. U preduzećima, koja je firma Tata Consultancy Services prepoznala kao primere dobre prakse, prosečno povećanje prihoda je doseglo čak 64 %.\nPo čemu se preduzeća, koja su primer dobre prakse, razlikuju od ostalih?\nIstraživanje je identifikovalo sedam ključnih faktora, a vodeći menadžeri su istaknuli da u težište treba postaviti potrošače i vrednosti koje su im isporučene. Istraživanje je pokazalo i da preduzeća, koja su rano usvojila IoT, češće digitalno prilagode svoje poslovanje i proizvedu vrednost i za stranku, a ne samo za sebe.\nKarakteristike 8% vodećih preduzeća u IoT:\n97 % je prilagodilo svoje poslovanje Internetu stvari\n48 % iskorištava podatke o tome kako stranke upotrebljavaju proizvode\n45 % je povećalo svoje poslovne usluge jer mogu pratiti upotrebu svojih proizvoda


NIŠTA OD ODBRANE KRUNE Zimonjić i Troicki izgubili u Sofiji\nNenad Zimonjić i Viktor Troicki nisu uspeli da se plasiraju u drugo kolo turnira u Sofiji, pošto su na startu poraženi od Holanđana Robina Hasea i Matvea Midelkopa sa 4:6, 4:6.\nPodsetimo, Zimonjić i Troicki su prošle godine osvojili ovaj turnir, pa ih posle ovog poraza čeka pad na ATP listi u parovima. To će se posebno odraziti na učešće Zimonjića u dublovima (trenutno je 42. na svetu, ali ga čeka novi pad), koji će morati da nađe nekoga od najboljih tenisera sveta za partnera kako bi mogao da igra na najvećim turnirima.\nZimonjić je na takmičenjima u Dohi, Sidneju i na Australijan openu igrao zajedno za Rumunom Merđom, ali nisu ostvarili nijednu pobedu. Crni niz za našeg najboljeg dubl igrača nastavio se i u Sofiji.\nNagradni fond turnira u Bugarskoj iznosi 501.345 evra.


Edvard Snouden planira da traži azil u Francuskoj, nada se u Makrona - Infobrif\nEdvard Snouden planira da traži azil u Francuskoj, nada se u Makrona\nObjavljeno 15.09.2019. u 09:12 poslednja izmena 15.09.2019. u 08:18\nAmerički uzbunjivač Edvard Snouden, bivši saradnik američke Centralne obavještajne agencije (CIA), koji je pobegao u Rusiju nakon što je razotkrio masovno prisluškivanje u SAD, rekao je u intervjuu za francuski radio „France Inter“ da planira da traži azil u Francuskoj.\n„Ne želimo da Francuska postane kao one zemlje koje ne volite. Najtužnija stvar u svemu tome je što jedino mesto gde američki uzbunjivači imaju priliku da govore nije u Evropi, već ovde (u Rusiji)“, rekao je Snouden.\nOn je azil tražio u više od 20 zemalja, uključujući Francusku i Nemačku, a zahtevi su mu odbijani iz raznih razloga. Zahtev za azil u Francuskoj podneo je 2013. godine kada je predsednik bio Fransoa Oland.\n„Naravno, voleo bih da mi gospodin Makron odobri pravo na azil“, navodi on prema odlomcima intervjua koji će u celini biti objavljen u ponedeljak.\nSnouden kaže da zaštita uzbunjivača nije neprijateljski čin i da države koje prime osobe poput njega ne napadaju SAD. Trenutno živi u Rusiji jer se suočava se sa optužbama za špijunažu u SAD, jer je otkrio globalni program prisluškivanja i praćenja koji je Nacionalna sigurnosna agencija (NSA) sprovodila u SAD i širom sveta.\nEdvard Snouden objaviće svoje memoare 17. septembra, između ostalog i u SAD, Frncuskoj, Nemačkoj, Velikoj Britaniji, Brazilu i na Tajvanu.


Kremlj: Ako Borelj donosi u Moskvu oštru poruku o Navaljnom, dobiće jednako oštar odgovor - Sputnjik Srbija\n11:17 02.02.2021 Preuzmite kraći link\nMoskva nije spremna da sasluša i uzima u obzir zapovedne izjave iz inostranstva o situaciji sa Aleksejem Navaljnim, izjavio je portparol ruskog predsednika Dmitrij Peskov.\n„Kako sam već govorio, o ovoj temi nismo spremni da slušamo nikakve izjave. Spremni smo da sve dosledno i strpljivo objašnjavamo, ali ne nameravamo da reagujemo ni na jednu zapovednu izjavu i ne nameravamo da ih uzimamo u obzir“, rekao je Peskov novinarima govoreći o situaciji sa Navaljnim.\nPeskov je istakao da, ako šef evropske diplomatije Žozep Borelj donese Moskvi oštru poruku o situaciji sa Aleksejem Navaljnim, dobiće podjednako oštar odgovor svog kolege, ministra spoljnih poslova Rusije Sergeja Lavrova.\n„Prvo, to je kolega našeg ministra spoljnih poslova Lavrova. Znate da je ministar spoljnih poslova Lavrov spreman da razgovara o situaciji sa moskovskim pritvorenikom – to je više puta govorio – spreman je da razgovara o tome otvoreno i vrlo iskreno. Zbog toga, ako dolazi neka oštra poruka, onda ne sumnjam da će naš ministar dati jednako oštar odgovor na ovu oštru poruku“, rekao je Peskov.\nPortparol Kremlja istovremeno je naglasio da u Moskvi očekuju predstojeće kontakte i pregovore sa Boreljom, pošto su odnosi Rusije i Evropske unije „potpuno nezasluženo i neopravdano u fazi zamrzavanja“.\nMoskva je zainteresovana da se ti odnosi razvijaju u interesu i zemalja Evropske unije i Rusije, dodao je on.\n„I mi smo spremni da učinimo sve za to. Nadamo se da se neće dogoditi takva glupost kao što je povezivanje perspektiva rusko-evropskih odnosa sa slučajem ovog pritvorenika“, zaključio je Peskov.\nVisoki predstavnik EU za spoljnu i bezbednosnu politiku Žozep Borelj namerava da poseti Moskvu od 4. do 6. februara. Ranije je portparol spoljnopolitičke službe EU Piter Stano izjavio da je rasprava o situaciji sa Navaljnim „jedan od ciljeva Boreljove posete Rusiji“ i s tim u vezi on namerava da prenese „zajedničku poruku zemalja EU, a ne svoju ličnu“.\nPodsetimo, ruski opozicionar vratio se 17. januara sa lečenja iz Nemačke u Rusiju i uhapšen je na aerodromu Šeremetjevo u Moskvi, jer nije odazivao na pozive policije. Određen mu je pritvor od 30 dana.\nU međuvremenu, njegove pristalice su prethodna dva vikenda organizovale neodobrene proteste u više gradova u Rusiji.\nMoskovski sud: U toku izricanje presude Navaljnom /video/


MentalHub inicijativa za otvaranje psihološkog savetovališta u Novom Sadu\nHomeDRUŠTVOMentalHub inicijativa za otvaranje psihološkog savetovališta u Novom Sadu\n14/12/2021Redakcija BALKAN TVDRUŠTVO, Vesti0\nOrganizacija MentalHub pokrenula je inicijativu za otvaranje psihološkog savetovališta u Novom Sadu (u daljem tekstu Inicijativa) koje bi trebalo da bude podržano i finansirano od strane lokalne samouprave. Na ovaj način građanima bi bilo obezbeđeno kontinuirano i besplatno dobijanje psihološke pomoći od strane redovno i stalno zaposlenih psihologa.\nPodaci Svetske zdravstvene organizacije pokazuju da se kontinuirano beleži raskorak između sa jedne strane broja ljudi koji pate od neke vrste psihičke poteškoće i sa druge strane dostupnosti psihološke pomoći, posebno u okviru državnih institucija zaduženih za brigu o mentalnom zdravlju stanovništva. Tako se procenjuje da u proseku svaka četvrta osoba treba neku vrstu psihološke pomoći, a tek svaka dvadeseta je zaista i dobije.\nKao osnovna barijera da se ovaj raskorak smanji se ističe činjenica da je u državnom sektoru (psihijatrijske institucije i ustanove socijalne zaštite) zaposleno premalo psihologa, da nisu dovoljno dostupni i vidljivi, da se predugo čeka na red i da je ovaj vid pomoći često kratkoročan s obzirom na prirodu rada takvih institucija. Sa druge strane, psihološka pomoć koja se nudi u privatnom sektoru materijalno je nedostupna za najveći broj osoba.\nU Srbiji se psihološka pomoć, osim kroz državni i privatni, nudi i kroz nevladin sektor ali to znači da se pomoć pruža samo dok traje projekat u okviru kojeg se takva usluga organizuje i sprovodi. Po pravilu, psiholozi koji takvu pomoć pružaju, to čine volonterski, bez materijalne nadoknade, što ovu uslugu čini nesigurnom i privremenom a psihologe stavlja u nezavidnu poziciju višegodišnjeg obavljanja svoje struke bez novčanih primanja.\nInicijativa bi u značajnoj meri odgovorila na probleme sa kojima se susreću građani kada je u pitanju traženje psihološke pomoći ili podrške. Otvaranjem gradskog psihološkog savetovališta u kojem bi građani Novog Sada mogli kontinuirano i besplatno dobijati ovakav vid psihološke podrške rasteretile bi se i liste čekanja u psihijatrijskim institucijama, centrima za mentalno zdravlje i centrima socijalne zaštite, kao i umanjila mogućnost relapsa ili rehospitalizacije, dok bi psiholozi imali stalno mesto zaposlenja na kojem bi obavljali delatnost za koju su se školovali.\nOvakva Inicijativa je u skladu sa nalazima istraživanja koji govore da se značajan porast zahteva za psihološkom pomoći beleži kada postoji mogućnost da je ljudi dobiju besplatno kroz savetovališta pri lokalnim zajednicama i da u takvim uslovima pokazuju manju samostigmu, veću istrajnost i ređe odustaju od tretmana.\nTakođe, ovakva Inicijativa je u potpunosti u skladu sa aktuelnim Programom o zaštiti mentalnog zdravlja u Republici Srbiji za period od 2019. do 2026. godine u kojem je kao osnovni cilj istaknut proces deinstitucionalizacije i transformacija brige o mentalnom zdravlju kroz stvaranje uslova za adekvatnu pomoć i podršku u zajednici.\nOva Inicijativa je usmerena ka tome da se omogući da osobe svih uzrasta mogu da dobiju adekvatnu i stručnu psihološku pomoć ukoliko procene da im ona treba a da im pri tome ne treba ni uput ni novčanik.\nPsihološki centar za mentalno zdravlje u zajednici „MentalHub“ se bavi pružanjem psihosocijalne podrške, ranim intervencijama, kreiranjem kulturno-edukativnih sadržaja, kao i edukacijom drugih o mladim osobama sa psihosocijalnim poteškoćama.\nU Svilari i Eđšegu koncerti, knjige, filmovi…\nOREZIVANJE KOPRIVIĆA U ULICI MODENE


Svedočenje Branka Stamenkovića u postupku protiv Blica\n"Medjutim, nakon stava stručnih službi, od guvernerke bi stigao mejl da se ta osoba mora zaposliti. U prvo vreme Tabakovićeva svoj angažman putem mejla nije ni krila. Medjutim, u trenutku kada je njena 'nesmotrenost' postala javna tajna unutar NBS - pao je sistem", piše u tekstu i navodi se da nije bilo ne samo poslovnih podataka već su jednostavno iz kompjutera i sa mejlova izbrisani i privatni sadržaji.\nOna je rekla da u NBS radi pet godina, da se sva poslovna komunikacija obavlja putem mejla, da se svi mejlovi čuvaju na serveru NBS i da njen kompjuter nije bio oštećen kada se dogodio incident, odnosno "pao sistem".\n"Kada obavimo provere i utvrdimo da kandidat ispunjava uslove u skladu sa sistematizacijom onda dokumentaciju šaljemo guvernerki na potpis a ukoliko kandidat ne ispunjava uslove obaveštavamo generalnog direktora o tome", rekla je ona i navela da za pet godina koliko je u NBS nije bilo javnih konkursa i da je to bio jedini način na koji su se angažovali novi ljudi.\nStamenković je rekao i da je odmah otišao u NBS s obzirom da se radi o važnoj državnoj instituciji i da su mu na sastanku direktori i predstavnici IT službe NBS preneli da su posumnjali da je na delu računara NBS "došlo da neovlašćenog pristupa", ali da nije ugrožena bezbednost rada NBS.\n"Obavestio sam Odeljenje za visokotehniološki kriminal MUP-a i oni su istoga dana ili sutra ujutro došli u NBS sa svojom ekipom", rekao je Stamenković i dodao da ne zna kako je sve to okončano s obzirom da se tim postupkom bavio zamenik tužioca.


Benedikt: Lideri u regionu da se usredsrede na reforme, saradnju i pomirenje - European Western Balkans\nBEOGRAD – Treba da radimo u pravcu očuvanja mira i stabilnosti u regionu, kaže u svom intervjuu za jubilarno izdanje dnevnog lista Danas, zamenik šefa Delegacije Evropske unije Oskar Benedikt.\nUpitan da prokomentariše očekivanja Evropske unije od Srbije, nakon izbora novog predsednika, Benedikt kaže da se od Srbije očekuje da nastavi da ispunjava evropske standarde.\n„Srbija je istakla evropsku integraciju kao svoj prioritet od demokratskih promena 2000. godine, a EU od tada snažno stoji uz Srbiju, kako bi joj pomogla da ostvari taj cilj“, ističe Benedikt.\nOsvrnuvši se na slobodu izražavanja i okupljanja, Benedikt kaže da su to osnovna prava svakog demokratskog društva i pozvao srpske vlasti da se upuste u dijalog među ljudima različitih gledišta o društvenim i ekonomskim pitanjima.\nŠto se tiče tempa pristupanja Srbije EU, zamenik šefa Delegacije EU kaže da se on temelji na spremnosti Srbije i sprovođenju akcionih planova, i dodaje da tempo zavisi od dobre pripreme Srbije i procene država članica o ispunjenosti kriterijuma.\n„Do sada je otvoreno osam poglavlja, od čega su dva privremeno zatvorena, i očekujemo da tokom ove godine bude otvoreno još nekoliko novih poglavlja“, naglašava Benedikt.\nKao ključne zadatke srpskih vlasti, on vidi usvajanje zakona u parlamentu, sprovođenje usvojenih zakona, ali i sprovođenje akcionih planova i strategija.\n„Lideri u regionu treba da ostave po strani zapaljivu retoriku i usredsrede se na reforme, saradnju i pomirenje, budući da je to istinski evropski duh koji su usvojili kao svoj krajnji cilj“, objašnjava Benedikt.\nDijalog Beograda i Prištine bi trebao da dobije novi zamajac, smatra Benedikt i dodaje da su od dosadašnjih sporazuma građani imali koristi u svakodnevnom životu.\nUpitan da prokomentariše „ruski uticaj“ u Srbiji i njenu spoljnu politiku, Benedikt kaže da je jasno da Srbija ima bliske odnose sa Rusijom ali da se u periodu do dobijanja članstva „očekuje da Srbija progresivno stavlja interes EU na prvo mesto“.\nHan: Zajedno da promovišemo EU\nGabrijel: Ishod izbora znak da Britanci ne žele oštar razlaz\nVučić i Fabrici o EU integracijama i nastavku dijaloga\nTanjug 05. 11. 2019.


85 odsto dece na internetu provodi više od sat dnevno - Zdrava i prava\n85 odsto dece na internetu provodi više od sat dnevno\nU Srbiji oko 85 odsto dece koja koriste internet na njemu svakodnevno provode više od sata! U mlađem uzrastu najviše vremena se provodi uz igrice, dok su tinejdžerima najzanimljivije društvene mreže, pokazalo je istraživanje Unicefa. Ovo istraživanje sprovedeno je među 614 ispitanika, roditelja dece uzrasta od osam do 17 godina i pokazalo da je izostalo ono najvažnije – kontrola dece na internetu!\nIstraživanje je pokazalo da 17 odsto roditelja smatra da veoma dobro poznaje internet, 46 odsto “uglavnom dobro”, a 31 odsto “ne previše”.\n– Komunikacija na društvenim mrežama okupira starije uzrasne grupe, nakon 12 godine, a na uzrastu od 14 do 17 godina to je za 70 odsto njih svakodnevna internet aktivnost- pokazalo je istraživanje.\nZamenica direktora Unicefa u Srbiji Severine Leonardi istakla je da dostupnost neprikladnog sadržaja na internetu ne treba da prođe nekažnjeno, a da i sama deca treba da budu svesna rizika kojem se izlažu na internetu, da ga prepoznaju i o tome razgovaraju sa roditeljima.\n– Roditelji treba da budu povezani sa svojom decom i da zajedno sa njima unapređuju svoje internet veštine, digitalnu pismenost i osvešćenost- kazala je Leonardi.\ndeca samostalno pristupaju internetu\ninternet nebezbedno mesto\nlista roditeljskih briga\nneprikladan sadržaj na internetu\n4 soka koja će vam sigurno vratiti energiju\nŠta je istina, a šta su zablude o seksu


Vlada Republike Srpske: Dejton mora biti sproveden doslovno\nSvet Autor:Agencije01. maj. 202111:27 > 13:49\nPotpisivanje Dejtonskog sporazuma. Foto: GERARD JULIEN / AFP / Profimedia\nNaglašeno je da Dejtonski sporazum, uključujući decentralizovanu vlast uspostavljenu Ustavom BiH, mora biti dosledno sprovođen i da ranija odstupanja od te formule i aktuelne pretnje promenom osetljive ravnoteže postignute Dejtonskim sporazumom izazivaju političke tenzije i prete budućoj stabilnosti BiH.\nNavedeno je da, suprotno tvrdnjama nekih koji pažnju pridaju samo dnevnim političkim svađama u BiH, stvarne pretnje po stabilnost i budućnost BiH ne dolaze od insistiranja na nacionalno-verskim identitetima, već od onih elemenata koji teže da ponište dejtonsku formulu i ukinu mehanizme zaštite koji su sačuvali mir u zemlji.\nU Izveštaju se naglasava da su visoki predstavnik i Ustavni sud BiH centralizovali BiH i narušili prava konstitutivnih naroda, suprotno dejtonskoj formuli.\n„Od potpisivanja Dejtonskog sporazuma, visoki predstavnici su, jedan za drugim, pomagali nastojanjima bošnjačkih političkih stranaka u BiH da, kroz neumoljivu kampanju, razgrade dejtonski kompromis i ostvare bošnjački ratni cilj – unitarnu državu kojom vladaju bošnjački političari“, navedeno je u izveštaju.\nVlada Srpske u izveštaju naglašava da većina sudija Ustavnog suda BiH pouzdano podržava razgrađivanje dejtonskog kompromisa tako što u ključnim predmetima tri sudije, stranca glasaju kao blok sa dvojicom sudija iz reda Bošnjaka i tako preglasavaju četiri sudije koje su državljani BiH.\n„Od prošlog izveštaja Republike Srpske Savetu bezbednosti u oktobru 2020. godine do danas“, naglašeno je u izveštaju.\nLider najveće bošnjačke političke stranke u BiH SDA Bakir Izetbegović često se upuštao u gnusnu i destabilizujuću retoriku.\nPodseća se da je Izetbegović u martu izjavio da ne može reći da neće biti rata i da bi radije umro nego dopustio da „genocidaši zavladaju delom BiH“.\n„Izetbegovićevo pominjanje rata je preteće, a nazivanje Srba koji nemaju ništa sa ratnim zločinima `genocidašima` vrhunac je netrpeljivosti koja podriva međunacionalno pomirenje“, ističe se u Izveštaju.\nU izveštaju se podseća da je u još jednom primeru gde demonizuje Srbe kao narod, Izetbegović u januaru 2021. godine, govoreći o predsedavajućem Predsedništva BiH Miloradu Dodiku rekao da nema loših naroda, ali ima loših rukovodstava, implicirajući da su Srbi loš narod, jer daju podršku Dodiku.\nDalje je navedeno da je ministar spoljnih poslova u Savetu ministara Bisera Turković, član SDA, prešla granicu i podrila međunacionalno pomirenje i pravdu za ratne zločine, pošto je u januaru 2021. godine, nakon što je Sud BiH utvrdio da je bivši komandant bošnjačke armije Sakib Mahmuljin kriv za ratne zločine i zverstva odreda „El mudžahid“ pod njegovom komandom, osudila presudu i veličala Mahmuljina.\nTakođe se ocenjuje da Turkovićeva nastavlja da sledi spoljnu politiku SDA umesto BiH i navodi da je u januaru 2021. godine Turkovićeva izašla iz okvira svoje nadležnosti i poslala diplomatsku notu Hrvatskoj kao odgovor na najavu Hrvatske da će proglasiti isključiv ekonomski pojas, navodeći da su time ugrožena prava BiH.\nNota ne odražava stav Predsedništva BiH, organa nadležnog za vođenje spoljne politike prema Ustavu BiH, a predsedavajući Predsedništva izričito je izrazio protivljenje njenom stavu, ističe se u Izveštaju i dodaje da je Hrvatska s pravom obavestila Turkovićevu da ne može prihvatiti notu Ministarstva spoljnih poslova kao legitiman i zvaničan stav BiH.\nUpravo pretnje potpunim ukidanjem Republike Srpske koje plasiraju određeni bošnjački politički lideri, uzrokuju da srpski lideri uvek odgovaraju da će se Republika Srpska pozvati na pravo na samoopređeljenje i da neće dozvoliti njeno ukidanje, nacedeno je u drugom poglavlju 25. izveštaja Vlade Republike Srpske Savetu bezbednosti UN.\nBiHDejtondejtonski sporazumizveštajRepublika rpskaSavet bezbednosti U


Žuljević: Novalić što hitnije da objavi Pismo namjere građanima FBiH\nAner Žuljević, delegat Socijaldemokratske partije BiH u Domu naroda Federacije BiH, smatra da izjava premijera Fadila Novalića o tome kako sredstva od Međunarodnog monetarnog fonda nisu namjenska, nego redovna budžetska sredstva, pokazuje kako se radi o neodgovornom kreditnom zaduženju građana ove zemlje, koje se maskira bombastičnim najavama fiktivnih i nejasnih reformi u „išaranom“ i neobjavljenom Pismu namjere.\n„Zbog ovakve izjave Premijera više je nego jasno kako se radi o Vladi koja niti u jednom segmentu svog rada ne ulijeva nadu da se radi o odgovornoj i reformskoj politici, u smislu opravdanosti novog kreditnog zaduženja.\nS obzirom da se radi o proširenom aranžmanu većem od milijardu KM, koji će politiku javnih finansija ove zemlje odrediti u narednih 13 godina, izuzetno je važno da ne dozvolimo zaduženja u cilju krpljenja budžetskih rupa, bez bilo kakvog razvojnog smisla i svrhe.\nPristup u kojem će javnost saznati sadržaj Pisma namjere, tek kad se isto usvoji, direktni je pokazatelj kako su vladajući više nego svjesni štetnosti sadržaja i obećanja u istom, pa su, zajedno sa MMF-om, odlučili da prodaju temeljne principe parlamentarne demokratije za 550 miliona eura.\nOčekujemo od nadležnih da javno objave da li su odlučili prodati telekome i elektroprivredu, da li su obećali uvođenje novih nameta (poreza i akciza) građanima i privredi, da li su odustali od mogućnosti konverzije „kredita u švicarcima“ i niz drugih otvorenih pitanja na koje javnost traži odgovor!? Jasno je kako nam tematske sjednice o Pismu namjere MMF-a trebaju, prije svega, kako bi shvatili da svako zaduženje mora biti transparentno, odobreno u Parlamentu i direktno vezano za finansiranje konkretnih reformskih projekata u cilju ekonomskog razvoja države.\nUkoliko se nastavi dosadašnja praksa tajnih i neplanskih kreditnih zaduženja, više je nego jasno kako se radi o štetnoj i kratkoročnoj politici koja će ovu zemlju odvesti u grčki scenarij sa nesagledivim posljedicama.\nStoga još jednom pozivamo premijera Novalića da konačno shvati kako je život puno više nego šarena lopta, te da javnosti objavi Pismo namjere i isto dostavi Parlamentu FBiH na odobrenje u okviru tematskih sjednica“, rekao je Žuljević.


Časopis Industrija :: KNAUF FASADE, PRAVO LICE VAŠEG OBJEKTA\n31.12.2018 Komentari: 1\nFasada predstavlja lice svakog objekta, odražava individualnost investitora i stvaralačku estetiku projektanta. Imajući u vidu da su najveći gubici energije upravo kroz fasadne zidove, izbor adekvatnog sistema kontaktne fasade jedna je od važnijih odluka investitora koja utiče na buduće troškove eksploatacije objekta.\nToplotna izolacija na fasadnim zidovima nam pomaže pri održavanju optimalne temperature unutar objekta tokom cele godine. Time smanjujemo troškove grejanja u zimskim mesecima, kao i troškove hlađenja u letnjim. Sistem kontaktne fasade sa odgovarajućim lepkom, termoizolacionim materijalom, fasadnom mrežicom, podlogom i završnim malterom predstavlja dugotrajno i sigurno rešenje za svaki objekat.\nKompanija Knauf unela je preko 80 godina iskustva u građevinskoj industriji u kreiranje vrhunskih fasadnih sistema koje sadrži sve potrebne elemente za energetski efikasnu, vodoodbojnu i požarnootpornu fasadu. Investicija u proizvodni pogon u Zemunu donosi osveženje na tržište Srbije i regiona kada su u pitanju najnovije tehnologije izrade fasadnih maltera.\nU saradnji sa Knauf Razvojnim centrom iz Nemačke kreirani su jedinstveni proizvodi na našem tržištu. Jedan od njih je i spoljašnji fasadni malter ADDI sa dodatkom silikona, koji se može koristiti kako za sisteme sa EPS-om, tako i za sisteme sa kamenom mineralnom vunom.\nMogućnost primene na svim tipovima kontaktne fasade, svrstava ADDI među najkvalitetnije maltere na tržištu. Knauf je posebnu pažnju posvetio izboru više od 400 nijansi boja, čime će zadovoljiti zahteve svakog investitora. Postojanost ovih boja garantovana je pažljivim izborom odgovarajućih pigmenata koji se koriste za toniranje.\nUkoliko na objektu postoji potreba za primenom najtamnijih nijansi, Knauf i za takve zahteve ima rešenje. Primenom tehnologije pigmenata sa reflekcijom sunčevih zraka, razvijena je TSR Fassadol fasadna boja koja sprečava neželjeno zagrevanje fasadnog zida pri direktnom uticaju sunčevih zraka. Ovaj jedinstveni proizvod već je našao primenu na značajnim referentnim objektima kako u Srbiji, tako i u regionu.\nKompatibilnost, bezbednost, efikasnost i sigurnost Knauf sistema garantuje ETA sertifikat kao najmerodavniji evropski dokument za ispitivanje sistema kontaktne fasade.\nNemački kvalitet i permanentna kontrola kvaliteta Knauf fasadnih sistema garantuju dugotrajnost kontakne fasade.\nDobra fasada je ogledalo kuce i zgrade, mnogo je zgrada gde su fasade zapustene a samim tim pada i cena po kvadratu kad se nekretnina prodaje. Odgovori


Krediti su poskupeli: Kome će sve porasti mesečne rate - Ozon Media\nKrediti su poskupeli: Kome će sve porasti mesečne rate\nIzvršni odbor Narodne banke Srbije (NBS) danas je povećao referentnu kamatnu stopu sa 1,5 odsto na dva odsto. Referentna kamatna stopa podignuta je i u aprilu kada je sa jedan posto, porasla na 1,5. Ovo je loša vest za sve koji imaju kredite sa varijabilnim kamatama, jer će se njima rate povećati pola procentna poena, koliko je povećana i referentna kamatna stopa.\nOva mera NBS znači da se blago zaoštravaju uslovi finansiranja u domaćoj valuti. To znači da će dinarski krediti biti sa malo većom kamatnom stopom, ali i da će dinarska štednja verovatno donositi nešto veći prinos.\nIstovremeno se podiže kamatna stopa na većinu dinarskih zaduživanja što može da učini atraktivnijim i ulaganje u obveznice države i za domaće i za inostrane ulagače. Mogući rast tražnje za dinarima od strane inostranih investitora može da umanji pritiske na devizni kurs u narednom periodu.\nNikola Dragašević, generalni direktor Sektora za monetarne i devizne operacije NBS, rekao je da će se danas održati sednica Izvršnog odbora NBS na kojoj će se, između ostalog, govoriti o referentnoj kamatnoj stopi.\n„Referentna kamatna stopa je osnovna kamatna stopa kojom se utiče na sve druge kamatne stope na novčanom tržištu, ali i u realnom sektoru – kamatne stope na kredite i na depozite“, objasnio je.\n„Procenjivalo se da će inflatorni pritisci biti kratkoročniji i da mogu biti manjeg intenziteta i zato smo odmah delovali“, napomenuo je.\n„Izvršni odbor NBS razmatra i domaću situaciju, ali i okruženje i celokupnu makroekonomsku situaciju, i sve na šta ta referentna kamatna stopa može da utiče“, rekao je.\nSremska Mitrovica – Obeležen 12. maj- Međunarodni dan sestrinstva


NACIONALNA KOALICIJA ZA DECENTRALIZACIJU: Centralizacijom informisanja do još više dezinformacija na lokalu! – Kruševac PRESS\nAutor Redakcija\t Poslednje ažuriranje 01.04.2020.\nKada govorimo o medijima, lokalne redakcije, a samim tim i njihova publika, dovode se i\nformalno (a do sada je bilo samo faktički) u situaciju još slabije informisanosti. To će\ndovesti do potpunog prekida komunikacije između lokalnih zvaničnika i stručnjaka prema\nmedijima, pa se bojimo da će, u nedostatku relevantnih lokalnih informacija, građani još\nviše verovati lokalnim glasinama koje se u ovakvoj situaciji masovno šire i izazivaju stresove\nNKD je sproveo mini istraživanje među urednicima i novinarima nekoliko lokalnih medija iz\nsvih delova Srbije koje je pokazalo da je proces informisanja na lokalu i pre donošenja\npomenutog zaključka Vlade Srbije u većini lokalnih sredina bio nedovoljan i\nnezadovoljavajući. Obraćanje gradskih i opštinskih zvaničnika svodilo se, u najvećem broju\nslučajeva, na informisanje o primeni mera propisanih vanrednim stanjem, dok su stručne,\nedukativne i servisne informacije o neophodnim ponašanjima za suzbijanje epidemije na\nlokalu, uglavnom izostajale.\nPozivamo Vladu Srbije da ovaj zaključak, kojim se šalje poruka da je jedino u Beogradu, u\nVladi Srbije, moguće dobiti relevantne i stručne informacije, povuče jer vanredno stanje ne\nsme biti blokada slobode medija i prava na obaveštenost, zagarantovanih Ustavom\nRepublike Srbije. Potrebno je da Vlada kreira sistem u saradnji sa lokalnim\nsamoupravama koji obezbeđuje da kompletan proces prikupljanja i objavljivanja\ninformacija bude transparentan, efikasan i da ne ostavlja prostor za sumnju u objavljene


Dobra saradnja Srbije i Ohaja - Politika - Dnevni list Danas\nPočetna » Politika » Dobra saradnja Srbije i Ohaja\nDobra saradnja Srbije i Ohaja\nSaradnja Srbije i američke savezne države Ohajo, u okviru Programa državnog partnerstva, jedan je od mehanizama koji prednjače u razvoju i unapređenju međudržavnih odnosa Republike Srbije i SAD, ocenjeno je danas na sastanku ministra odbrane Aleksandra Vulina i komandanta Nacionalne garde Ohaja Marka Bartmana.\n1Piše: FoNet 05. septembra 2018. 17.46 Izmenjeno: 17.58\nMinistar Vulin upoznao je gosta sa stavom Srbije u vezi sa Kosovom, naglašavajući kako Srbija čini sve da se pregovori Beograda i Prištine okončaju na najbolji mogući način, uz trajno i održivo rešenje koje će celokupnom regionu doneti stabilnost i prosperitet, saopštilo je Ministarstvo odbrane.\nVulin je naglasio i da se Srbija „snažno protivi“ formiranju tzv. Oružanih snaga Kosova i da takve najave predstavnika Prištine predstavljaju jedan od elemenata koji „vode u negativnom pravcu, kada je reč o političko-bezbednosnoj situaciji u regionu“. Srbija ostaje čvrsto pri stavu da je KFOR jedini organ međunarodne zajednice koji ima i mogućnosti i poverenje Srba da čuva mir i bezbednost na Kosovu i Metohiji, ocenio je Vulin.\nBartman je uputio poziv pripadnicima MUP da sledeće godine posete Nacionalnu gardu Ohaja i učestvuju u vežbama u oblasti vanrednih situacija. Ministar Stefanović i gerneral Bartman usaglasili su se da postoji prostor za unapređenje saradnje, a razgovarali su i o saradnji u oblasti prevencije potencijalnih hemijskih incidenata, koji mogu uticati na životnu sredinu. Nacionalna garda Ohaja u mirnodopskim uslovima bavi se reagovanjem u vanrednim situacijama.\naleksandar vulin, mark bartman, mup, nebojsa stefanovic, ohajoBeograd\nPredlažem, ali stvarno, da se predstavnici Nacionalne Garde Ohajo stacioniraju na aerodromu Lađevci i onda da se i njima i Rusima u Nišu da diplomatski imunitet. Na taj način ćemo na najbolji način demonstrirati svoju vojnu Neutralnost a opet omogućiti i jednima i drugima da se utrkuju u donacijama i osposobljavanja našim formacijama civilne zaštite.


Specijalna sajamska ponuda investicionih agro kredita Komercijalne banke! | NLB Komercijalna banka ad Beograd\nSpecijalna sajamska ponuda investicionih agro kredita Komercijalne banke!\nKomercijalna banka je za predstojeći Sajam poljoprivrede u Novom Sadu, pripremila specijalnu sajamsku ponudu investicionih agro kredita bez naknade za obradu zahteva i naknade za prevremenu otplatu kredita.\nKorisnici kredita mogu da budu nosioci registrovanih poljoprivrednih gazdinstava, koji ispunjavaju sledeće uslove: da su upisani u Registar poljoprivrednih gazdinstava, da imaju otvoren namenski poljoprivredni račun u Komercijalnoj banci i da se nalaze u aktivnom statusu.\nUslovi iz ove ponude važe do 31. jula ove godine.\nOsim specijalnih sajamskih uslova, Komercijalna banka u redovnoj ponudi za poljoprivrednike ima i kratkoročne Kombank agrar kredite za obrtna i trajna sredstva, kao i Kombank agrar kredite za investicije po veoma povoljnim uslovima.\nPored specijalne sajamske akcije, Komercijalna banka je, putem posebnih aranžmanskih kredita u saradnji sa prodavcima poljoprivredne mehanizacije, prodavcima repromaterijala i lokalnim samoupravama, omogućila poljoprivrednicima da pod najpovoljnijim uslovima dođu do poljoprivredne mehanizacije, opreme, repromaterijala i sl.\nTakođe, Komercijalna banka i ove godine u saradnji sa Ministarstvom poljoprivrede, šumarstva i vodoprivrede odobrava subvencionisane poljoprivredne kredite, a učestvuje i u programu IPARD podsticaja za investicije u fizičku imovinu poljopirvrednih gazdinstava.\nSve informacije o redovnim i specijalnim ponudama poljoprivrednih kredita, zainteresovani klijenti mogu da dobiju na štandu Banke na Novosadskom sajmu ispred Master hale ili na velikom broju pultova kod poslovnih partnera, prodavaca mehanizacije.\nTakođe, klijenti se mogu informisati u jednoj od 204 ekspoziture širom Srbije, kao i putem Kontakt centar Banke: 011 201 86 00 i 0700 800 900.\nSPECIJALNA SAJAMSKA AKCIJA


Zajednica – Fantom začaranog kruga moći - Medija centar\nZajednica – Fantom začaranog kruga moći\nBriselski sporazum je kao „najveći rezultat“ imao – formiranje Zajednice srpskih opština (ZSO). Bar je tako predstavljen srpskoj javnosti Sporazum u kojem se prvih šest tačaka odnosi na formiranje Zajednice/Asocijacije srpskih opština u kojima Srbi čine većinsko stanovništvo, koja bi trebalo da ima Statut, predsednika, potpredsednika, skupštinu, veće… i pun nadzor na ekonomskim razvojem, obrazovanjem, zdravstvom, urbanizmom i ruralnim razvojem, kao i druge nadležnosti koje joj mogu delegirati centralne vlasti…\nDrugi deo Sporazuma reguliše „predaju“ ostataka policijskih snaga MUP-a Srbije (na Kosovu) vlastima u Prištini (postojanje regionalnog šefa policije za četiri opštine na Severu Kosova), dok se treći deo ovog dokumenta odnosi na integrisanje pravosudnog sistema sa Severa Kosova u kosovsko pravosuđe. Četvrti deo sporazuma precizira da i izborni sistem funkcioniše po kosovskim zakonima… U ostatku dokumenta, dve strane su se obavezale da će „intenzivirati razgovore o energetici i telekomunikacijama“ i da „neće blokirati“ jedna drugu „na putu da Evropskoj uniji“. Vlada i Skupština Srbije su podržali ovaj Briselski sporazum.\nU novembru i decembru 2013. održani su lokalni izbori u opštinama na Severu Kosova, po kosovskim zakonima. Beograd je aktivno učestvovao u predizbornom i izbornom procesu. Srpska žandarmerija je u civilu „pomogla“ da se (i pored lomljenja biračkih kutija, napetosti, suzbijanja bojkota…) izbori, ipak, održe.\nZSO je tako postala najtrajniji spin u političkom životu Srbije. Iz Prištine su Sporazum o zajednici provukli (i još provlače) kroz lavirint kosovskih propisa, kroz Ustav, uz bezbroj izgovora, manipulacija… Kosovski albanski političari, neki šapatom, neki glasno, na stvaranje Zajednice/Asocijacije su odgovorili jednoglasno: „Zajednica nuk kalon“.\nKosovski premijer Aljbin Kurti tvrdi da od ZSO neće biti ništa i da želi da resetuje Briselski sporazum. Zapadni političari stidljivo upozoravju da sve što je u Briselu dogovoreno treba implementirati. I tako u krug… punih osam godina.\nZSO je, međutim, za sada, samo „tema“ koja služi za nova sporenja, za jačanje pregovaračkih pozicija pred svaki sastanak u Briselu, u koji i jedna i druga strana idu sa „olovnim nogama“. Priština je uspela da Srbima sa Kosova Zajednicu (kao iluziju) „proda“ više puta. Prvi put – da učestvuju na lokalnim izborima po kosovskim zakonima. Drugi put – kada je integrisala pripadnike MUP-a Srbije u kosovski policijski sistem. Treći put – kada je pravosuđe na Severu postalo deo pravosudnog sistema Kosova. Četvrti put – predajom elektroenergetskog sistema. Peti put je ZSO ušla u „cenu“ predaje telekomunikacija…\nZajednica je, očigledno, snažan instrument u začaranom krugu moći. Ona je bila kompenzacija da se Sever Kosova „uvuče“ pod kapu kosovske „državnosti“, da se eliminišu takozvane „paralelne institucije“, stvori privid mira i surogat političke harmonije. Tihi „spor“ se u javnosti vodi i oko broja opština koje bi trebalo da uđu u ZSO. Za sada je to 10 opština sa većinskim srpskim stanovništvom. Ali, u Prištini ne kriju da bi im bilo draže da ZSO (ako već mora da postoji) obuhvati samo četiri opštine na Severu. U Beogradu misle da treba da se u srpskim sredinama u centralnom Kosovu formira opština koja bi obuhvatila teritoriju mesta Plemetina, Prilužje, sela u blizini Vučitrna i Obilića… I ona bi, bez sumnje, ušla u ZSO.\nMilivoje Mihajlović je rođen 1958. godine u Prištini, a diplomirao je na Filozofskom fakultetu Univerziteta u Prištini, odsek književnost, 1983. godine. Novinarsku karijeru započeo je u prištinskom dnevnom listu „Jedinstvo“, a izveštavao je i za Tanjug, RT Beograd, BBC, APTN, Agenciju Frans Press, CBS… Bio je glavni urednik Radio Prištine, osnivač Medija centra, urednik informativnog programa YU-info televizije, direktor Kancelarije za saradnju s medijima Vlade Republike Srbije, direktor Radio Beograda…


Povodom završetka projekta „Osnaživanje lokalnih sistema upravljanja javnom imovinom“ koji u okviru programa Exchange 5 sprovode Grad Novi Sad i opštine Apatin i Sremski Karlovci, održana je konferencija za učesnike, u onlajn formatu putem platforme Zoom.\nTim povodom, članica Gradskog veća za imovinu i imovinsko-pravne poslove, zaštitu životne sredine, održivi razvoj i energetsku efikasnost Mira Radenović istakla je da je cilj projekta unapređenje rada lokalne samouprave, podizanje transparentnosti i efikasnosti ali i popis javne svojine i upravljanje istom.\nOno što je Grad Novi Sad uradio zajedno sa partnerskim opštinama u periodu trajanja projekta je unapređenje sistema upravljanja javnom svojinom u smislu popisa komunalne infrastrukture u dužini od oko 50 kilometara. Takođe je nabavljena IT oprema u cilju poboljšanja tehničkih kapaciteta opština, a organizovana je i edukacija za 30 zaposlenih u partnerskim lokalnim samoupravama na teme iz oblasti upisa prava javne svojine i upravljanja imovinom. Projekat je trajao dve godine što je izuzetno kratak period za uspostavljanje ovako velikog sistema, s obzirom na to da je popisano oko 50 kilometara komunalne infrastrukture koja je sada i u postupku ozakonjenja, odnosno u postupku upisa prava javne svojine. Zaista smo svi prezadovoljni načinom na koji je ovaj projekat vođen, kao i rezultatima istog – rekla je Mira Radenović.\nKljučne aktivnosti projekta bile su formiranje radnih tela za popis komunalne infrastrukture, organizacija edukacije za zaposlene u partnerskim lokalnim samoupravama na teme iz oblasti upisa prava javne svojine i upravljanja imovinom, nabavka IT opreme, priprema tehničke dokumentacije i izvođenje geodetskih radova neophodnih za legalizaciju nepokretnosti, podnošenje zahteva za upis prava javne svojine, i ažuriranje podataka u evidencijama za upravljanje imovinom u Gradu Novom Sadu i u opštinama Apatin i Sremski Karlovci, utvrđivanje vrednosti imovine kao i organizovanje promotivnih aktivnosti.\nProjekat „Osnaživanje lokalnih sistema upravljanja javnom imovinom” vredan je 242.860,18 evra, započet je 22. decembra 2018. godine i trajao je 24 meseca. Realizovan je u okviru Programa Exchange 5, koji finansira Evropska unija iz alokacije za IPA 2014, a sprovodi Ministarstvo državne uprave i lokalne samouprave (MDULS) u saradnji sa Stalnom konferencijom gradova i opština (SKGO) kao implementacionim partnerom. Telo za ugovaranje svih projekata grant šeme je Ministarstvo finansija, odnosno Sektor za ugovaranje i finansiranje programa iz sredstava Evropske unije (CFCU).


Crna Gora: Saradnjom svih nadležnih organa potpuno suzbiti nasilje nad decom\nMinistar prosvete Crne Gore Damir Šehović rekao je da je za potpuno suzbijanje vršnjačkog i nasilja nad decom potrebna saradnja svih nadležnih organa.\nNa konsultativnom saslušanju u Skupštini Crne Gore o vršnjačkom i nasilju nad decom koje su inicirale nevladine organizacije za žene i decu žrtve nasilja, Šehović je poručio da će Ministarstvo prosvete imati nultu toleranciju na ovu pojavu.\nOn je naveo da se Ministarstvo bavi i problemima socijalnog, psihičkog, nasilja na internetu, te podsetio da je ranije započet program "Škola bez nasilja - sigurno školsko okruženje", u saradnji sa Kancelarijom Unicefa u Crnoj Gori, saopšteno je iz Ministarstva prosvete.\nU saradnji sa Kancelarijom Unicefa razvijena je i aplikacija za pametne telefone - "NET prijatelji" za decu uzrasta od devet do 11 godina, a Zavod za školstvo prikuplja podatke o broju slučajeva nasilja u vaspitno-obrazovnim ustanovama i preduzetim merama, dodaje se u saopštenju.\nMajka učenice čupala ćerkinu vršnjakinju za kosu dok je VRIŠTALA OD BOLOVA: Maltretirali su joj dete, pa je rešila da uzme stvar u svoje ruke\nDECA NISU KRIVA Ove potresne fotografije najbolje oslikavaju besmisao RATOVA I MRŽNJE (FOTO)\nCrna Gora: Formiran operativni tim za borbu protiv nasilja u porodici\nCrna Gora: Nasilje u porodici je ozbiljan problem


Projekat ALLED2 održao je trodnevnu obuku sa direktorima škola i koordinatorima za osiguranje kvaliteta\nGospođa. Efka Heder, vođa tima ALLED2, u svom uvodnom izlaganju pozdravila je i zahvalila se direktorima škola i koordinatorima za osiguranje kvaliteta, na njihovom neumornom radu i posvećenosti u razvoju Sistema osiguranja kvaliteta na Kosovu za sledeće generacije u SOO (u stručnom obrazovanju I ospospbljavanju)\n„Implementacija Kurikuluma igra ključnu ulogu u razvoju učenika kao odgovornih i aktivnih građana društva, spremnih da se suoče sa životnim izazovima“, rekao je dr. Anton Gojani u svom današnjem govoru tokom drugog dana sesije o planiranju kurikuluma.\nDiskusije i konstruktivan doprinos direktora škola i koordinatora za osiguranje kvaliteta doprineli su veoma pozitivnoj i produktivnoj obuci. Zajednički rad je od vitalnog značaja za uspeh!\nUspešne diskusije i razmena iskustava između direktora škola i koordinatora za osiguranje kvaliteta bili su glavna tačka trećeg treninga kao produktivan i koristan za sve uključene strane.\nTokom obuke sa direktorima škola i koordinatorima za osiguranje kvaliteta, ALLED2 vođa tima gđa. Efka Heder, osvrnula se na savremeni pristup kurikulumu ističući posebno one učenike iz inženjerske profesije koji svoja znanja mogu primeniti na osnovnu ishoda učenja u razvoju kurikuluma.\nObuku sa direktorima škola i koordinatorima za osiguranje kvaliteta, vodila je ekspert ALLED2projekta, gđa. Lindita Boshtrakaj.


Federalno ministarstvo poljoprivrede, vodoprivrede i šumarstva Dedić: Organska proizvodnja je potencijal koji FBiH mora iskoristiti - Federalno ministarstvo poljoprivrede, vodoprivrede i šumarstva\nDedić: Organska proizvodnja je potencijal koji FBiH mora iskoristiti\nMinistar poljoprivrede, vodoprivrede i šumarstva Federacije Bosne i Hercegovine Šemsudin Dedić sastao se danas sa predsjednikom Saveza udruženja organskih proizvođača Federacije Bosne i Hercegovine Sejadom Hercegom i predstavnicima Koordinacionog tima za razvoj organske proizvodnje u Federaciji BiH: Mejrom Halilović, (proizvođač organske hrane u području destilacije eteričnih ulja) i Enverom Avdićem (direktor ESOF-a).\nTeme sastanka bile su Zakon o poljoprivrednoj organskoj proizvodnji FBiH te organizacija sajma „ORGANIC SARAJEVO 2017.“ koja se već šestu godinu zaredom organizuje na prostoru Trga djece Sarajeva (ispred BBI Centra).\nMinistar Dedić je istakao da je organska proizvodnja potencijal koji Federacija BiH mora iskoristiti u narednom periodu budući da organski proizvodi na evropskom tržištu imaju visoku vrijednost.\n„Ti proizvodi su velika šansa za izvoz, jer postoji potražnja u zemljama EU za takvim proizvodima. Organski poljoprivredni proizvodi imaju veću vrijednost na tržištu, postižu veću cijenu i konkurentni su. Zakon je usvojen, a uskoro se kreće sa izradom podzakonskih propisa, gdje će se detaljnije propisati uvjeti za pojedine proizvodnje na principu organske poljoprivrede“, istakao je ministar Dedić.\nNa današnjem sastanku razgovarano je i o mogućnostima uvođenja poticajnih mjera za organsku proizvodnju, razvoju organske proizvodnje, certifikaciji, te tekućim pitanjima.\nIstaknuto je i da BiH u narednim godinama mora postići 3% obradivih površina u organskom sektoru, što je ujedno i jedan od preduslova za pristup EU. Ukoliko bi se dostigao taj cilj, odnosno 47.000 ha obradivih površina pod organskim zasadima. to bi značilo da bi se u sektor organske proizvodnje uvelo oko 15.000 novih proizvođača, što bi imalo značajan pozitivan utjecaj na smanjenje nezaposlenosti, siromaštva i na jačanje ruralnih područja u BiH. Također, ovo bi olakšalo pristup BiH evropskim fondovima, kao na primjer IPARD fondu za podupiranje ruralnog razvoja i poljoprivrede, kroz bespovratna sredstva za jačanje poslovanja u poljoprivrednom i prehrambenom sektoru.\nDedić: Novim zakonom pokrećemo oporavak naših šuma\nMeđunarodni sajam namještaja Interio


Vlada RS opredijeljena za evropski put - Istinito.com - Ne budi ovca!\nPočetna > BIH > Politika > Vlada RS opredijeljena za evropski put\nVlada RS opredijeljena za evropski put\n3. Jula 2019. Istinito6891 komentar na Vlada RS opredijeljena za evropski put\nPredsjednik Vlade Republike Srpske Radovan Višković razgovarao je danas u Banjaluci sa šefom Delegacije i specijalnim predstavnikom EU u BiH Lars-Gunarom Vigemarkom i delegacijom Radne grupe za zapadni Balkan.\nVišković istakao je opredjeljenje Vlade Republike Srpske za evropski put, te ukazao na potrebu dosljednog poštovanja mehanizma koordinacije u procesu evropskih integracija, navodi se u saopštenju Biroa za odnose za javnošću Vlade Republike Srpske.\nOn je istakao da će Republika Srpska dati maksimalan doprinos u ovom procesu, ali da mora da bude uvažena kao ravnopravan partner i učesnik u kreiranju rješenja, u skladu sa svojim ustavnim položajem i nadležnostima.\nNaglasio je da je preduslov daljeg progresa na putu ka Evropskoj uniji formiranje vlasti na svim nivoima, te istakao da je neophodno što prije formirati Savjet ministara i Vladu Federacije BiH.\nPredsjednik Vlade Srpske je pozdravio aktivnosti Radne grupe za zapadni Balkan, istakavši da ova grupa ima značajnu ulogu kada je riječ o pružanju pomoći domaćim isnstitucijama u procesu pristupanja EU.\nSastanku su prisustvovali ministar za evropske integracije i međunarodnu saradnju Zlatan Klokić i ministar pravde Anton Kasipović.\nTagged delegacija eu istinito lars gunar vigemark radovan višković vlada rs\nŠtrajk trajektnih radnika u Grčkoj\nMuškarac koji je ubio suprugu u Trebinju kritično\n1 thought on “Vlada RS opredijeljena za evropski put”\n3. Jula 2019. u 14:33\nDeklarativno za EU a onda ručna, blokade i balvani.


Sramotno stanje u Gimnazijskoj ulici • ZRENJANIN DANAS\nSramotno stanje u Gimnazijskoj ulici\nRekonstrukcija ove ulice je koštala oko 45 miliona dinara, posle samo pet godina od velike rekonstrukcije ove ulice ona danas izgleda izuzetno loše.\nRazloga za ovako loše stanje je zaista mnogo, ali je očigledno da pojedine službe ne rade svoj posao kako treba. Pored činjenice da je saobraćaj zabranjen i što su mnogi dobili kaznu za prolazak kroz ovu ulicu, kamioni čija težina prelazi dozvoljenu tonažu (5t) prolaze kroz ovu ulicu, saobraćajni znak koji obaveštava da ulazite u pešačku zonu i vreme kada mogu da uđu vozila za nabavku je uništen, a potom i skolnjen sa mesta gde se nalazio.\n“Ulica je predviđena da bude pešačka zona, međutim do skoro u ovoj ulici nije bilo kanti za smeće, nema stalaka predviđenih za bicikla, nema ni jedne klupe, takođe je neverovatna činjenica da nema apsolutno nikakvog zelenila u ulici koja je namenjena pešacima” piše u saopštenju Zelene stranke.\nGradski odbor Zelene stranke (Zrenjanin) poziva gradske čelnike da što hitnije reše problem Gimnazijske ulice, takođe pozivamo na poštovanje zabrane kretanja vozila i na redovno kažnjavanje onih koji ovu zabranu ne poštuju.


Moskva želi da razgovara sa Bajdenom o ljudskim pravima i napadu na Kapitol hil - Svet - Dnevni list Danas\nPočetna » Svet » Moskva želi da razgovara sa Bajdenom o ljudskim pravima i napadu na Kapitol hil\nMoskva želi da razgovara sa Bajdenom o ljudskim pravima i napadu na Kapitol hil\nRusija je danas navela da želi da na prvom sastanku Vladimira Putina i Džoa Bajdena 16. juna bude reči o ljudskim pravima i procesuiranju napadača na Kapitol 6. januara.\n„Spremni smo da razgovaramo i nemamo tabu teme. Razgovaraćemo o onome što smatramo neophodnim i bićemo spremni da odgovorimo na sva pitanja koja američka strana pokrene. To se odnosi i na ljudska prava“, rekao je na konferenciji za novinare šef ruske diplomatije Sergej Lavrov.\nOn je dodao da je Moskva „spremna“ da razgovara o „problemima koji postoje u SAD“, dodajući da je „veoma zainteresovana za procesuiranje optuženih za nerede 6. januara“, kada su pristalice bivšeg predsednika Donalda Trampa upale u Kapitol hil gde je sedište Kongresa.\nU SAD se događaju „veoma zanimljive stvari, iz perspektive ljudskih prava, iz perspektive prava opozicije prava, iz perspektive zaštite opozicije“, rekao je Lavrov, odgovarajući na pitanje novinara da li je Moskva spremna da razgovara o opoziciji i situaciji u oblasti ljudskih prava u Rusiji.\nBajden juče obećao da će reći Putinu da SAD neće „stajati skrštenih ruku“ dok Rusija „krši“ ljudska prava.\nOdnosi SAD i Rusije su na najnižem nivou zbog neslaganja oko glavnih međunarodnih pitanja, zbog međusobnog proterivanja diplomata, optužbi za mešanje u izbore, špijunažu i sajber napada koji se pripisuju Moskvi.\nDžo BajdenRusijaSADSjedinjene Američke DržaveVladimir PutinMoskva


Bradaš: U Srbiji 69.000 ljudi na privremenim i povremenim poslovima isključeno iz državnog paketa\n► Bradaš: U Srbiji 69.000 ljudi na privremenim i povremenim poslovima isključeno\nU Srbiji je u prva tri meseca 2020. godine registrovano oko 69.000 ljudi koji su radili na privremenim i povremenim poslovima (PP) i oni su isključeni iz paketa državne pomoći od tri minimalne zarade zbog ublažavanja posledica pandemije virusa COVID-19, rekla je danas istraživač fondacije Centar za demokratiju Sarita Bradaš.\nOna je agenciji Beta rekla da je u javnom sektoru u prvom tromesečju ove godine na PP poslovima bilo angažovano 23.155 radnika, a u privatnom 45.943 radnika.\nMinistar finansija Srbije Siniša Mali rekao je da za te radnike nije predviđena pomoć od tri minimalca i "da je interesantno da nema veliki broj ljudi koji rade na PP poslovima kao i da su angažovani uglavnom u javnoj upravi".\nPotpredsednik Građevinske komore Goran Rodić rekao je da građevinske firme masovno zapošljavaju radnike na ugovore o PP poslovima i da će ih sada otpustiti jer ne mogu da im obezbede zarade.\nBradaš je rekla da su ti radnici po ugovorima o PP poslovima najviše angažovani u građevinarstvu i prerađivačkoj industriji i da su 'nevidljivi' u Nacionalnoj službi za zapošljavanje (NSZ).\n"Oni nemaju pravo na finansijsku nadoknadu zbog nezaposlenosti od NSZ jer po Zakonu o radu mogu da budu angažovani na ugovore o PP poslovima samo četiri meseca u toku kalendarske godine, a za nadoknadu bi morali imati minimalno osiguranje od godinu dana", rekla je Bradaš.\nIstakla je da bi bilo logično da su i oni dobili pomoć države od tri minimalne zarade jer su takvu vrstu subvencija dobile i neke firme koje nisu pretrpele značajnu štetu zbog pandemije.\nEkonomski savetnik u sindikatu UGS "Nezavisnost" Zoran Ristić rekao je da je taj model angažovanja radnika uveden da bi nezaposleni premostili period do trajnog zaposlenja i da bi se poslodavcima omogućilo da završe neke privremene poslove.\n"U praksi se to često zloupotrebljava i radnici su na te ugovore uposleni i po više godina iako bi godišnje smeli samo četiri meseca. Poslodavac plaća poreze i doprinose na njihove zarade koje su značajno manje nego da su zaposleni na određeno ili neodređeno vreme", rekao je Ristić.\nDodao je da se tim radnicima plaćaju porezi i doprinosi samo na dane u kojima su uposleni što znači da se vikend dani izuzimaju iz obračuna, pa su i dažbine i zarade značajno manje, a radnici nemaju pravo na odmor, bolovanje i druga prava iz radnog odnosa.\nOn je rekao da će se UGS "Nezavisnost" boriti da se taj vid angažovanja radne snage isključi iz Zakona o radu.\nSekretar Veća Saveza samostalnih sindikata Srbije (SSSS) Zoran Mihailović rekao je da iako takav vid radnog angažovanja ne spada u kategoriju radnog odnosa, te radnike je trebalo obuhvatiti državnim paketom pomoći.\n"Nisam siguran da je legitimno to što su ti ljudi isključeni iz državne pomoći iako među njima ima i penzionera, pa bi tu vrstu angažovanja trebalo brisati iz Zakona o radu", rekao je Mihailović.\nUnija poslodavaca Srbije (UPS), zajedno sa Privrednom komorom Srbije (PKS) saopštila je danas da je uputila Vladi Srbije predlog pet mera za pomoć privredi u uslovima krize zbog pandemije...\nProsvetni radnici traže da i njima bude isplaćeno po 10.000 dinara kao zdravstvu\nSindikat prosvetnih radnika Srbije "Nezavisnost" zatražio je danas da i zaposlenima u obrazovanju bude uplaćeno po 10.000 dinara jednokratne pomoći, kao i zdravstvenim radnicima.\nPredsednica Evropske centralne banke (ECB) Kristin Lagard izjavila je danas da će ta institucija "odlučno" delovati i u drugom talasu pandemije kovid-19, ocenjujući da je evropski...\nKako štedeti novac: Lak recept za štednju – za svačiji budžet\nKonzumerizam izlazi iz mode. Održivost i ušteda postaju glavni principi kojima se vode svaki savesni pojedinac i društvo. Bilo da pričamo o prirodnim resursima, odevnim predmetima ili o svojim...


Nova 33 slučaja u Boru, pet u Kladovu, tri u Majdanpeku - Glas Zaječara\nHome Društvo Nova 33 slučaja u Boru, pet u Kladovu, tri u Majdanpeku\nNova 33 slučaja u Boru, pet u Kladovu, tri u Majdanpeku\nI danas saopšteni podaci nadležnih instutucija ukazuju na rast aktivno zaraženih koronom u lokalnim samoupravama Borskog okruga.\nGradski Štab za vanredne situacije saopštio je da su u Boru evidentirana 33 novoinficirana, kao i da se oporavilo deset osoba pa je na teritoriji grada sada 290 aktivnih slučajeva virusne infekcije.\nSamo jedan od 38 hosptalizovanih pacijenata na kovid odeljenju Opšte bolnice u Boru nije pozitivan na korona virus.\nMedicinske ekipe u kovid ambulanti „Rudar“ juče su obavile 36 prvij i 24 kontrolna pregleda, a na prijemnim bolničkim odeljenjima pregledano je 45 pacijenata.\nBorski lokalni mediji preneli su apel gradonačelnika Bora, Aleksandra Milikića, da se građani pridržavaju propisanih mera i poštuju odluke republičkog Kriznog štaba.\nPrema rečima Milikića očigledno je da je opuštanje Borana kad je u pitanju poštovanje epidemioloških mera zaštite doprinelo porastu broja novoobolelih, kao i da je potrebno da se što veći broj građana vakciniše kako bi se zaustavilo širenje virusa.\n– Vakcina protiv Kovida 19 je besplatna, ima je dovoljno, kao i mesta za imunizaciju, tako da nema razloga da se građani ne zaštite.- prenela je reči gradonačelnika Milikića borska televizija.\nPrema podacima Zdravstvenog centra Kladovo, na osnovu rezultata virus korona potvrđen je kod još pet osoba, od virusne infekcije oporavila su se četiri bolesnika, pa je aktivno pozitivna 61 osoba.\nZbog teže kliničke slike na lečenju u tercijarnim zdravstvenim ustanovama je osam pacijenata.U kladovskoj opštini su od početka epidemije virusom zaražene1522 osobe, do sada se oporavilo 1403, a od posledica virusne infekcije preminulo je 58 pacijenata.\nTokom jučerašnjeg dana u kovid ambulantama majdanpečkog Doma zdravlja testirano je 25 osoba i tri su bile pozitivne na korona virus. Od 57 aktivno pozitivnih na lečenju van Majdanpeka zbog teže kliničke slike su četiri pacijenta. Najveći broj aktivno zaraženih je u Majdanpeku gde je evidentirano 29 bolesnika, po 13 inficiranih je u Donjem Milanovcu I Rudnoj Glavi, a dva u Jasikovu. Zbog kontakata sa obolelilma u izolaciji je 112 lica.\nPrethodni tekstDr Dejan Krstić: Grad mora da vodi stručni tim, a ne nestručni feudalac\nNaredni tekstBor: Teška krađa


U Iraku se privode kraju pripreme za parlamentarne izbore - prve posle usvajanja ustava na referendumu\nVlada je saopštila da će zatvoriti granice i produžiti trajanje policijskog časa kao deo opsežnog plana za sprečavanje terorističkih napada u vreme održavanja izbora. Iračko ministarstvo unutrašnjih poslova je objavilo da će produženi policijski čas stupiti na snagu u utorak i trajati do subote. U tom periodu drumski saobraćaj će biti ograničen na vozila sa pecijalnim dozvolama, dok će svi aerodromi u zemlji biti zatvoreni od srede do petka. Očekuje se da će koalicija šiitskih stranaka osvojiti najveći broj mesta u parlamentu. Medjutim, analitičari predvidjaju da nijedna stranka neće osvojiti većinu glasova i da će koalicija šiita i Kurda formirati novu vladu. U medjuvremenu, iračka policija je saopštila da su pobunjenici otvorili vatru na sedište izbornog štaba Turkmenskog fronta u Mosulu, pri čemu su ubijene dve osobe, dok je nekoliko ranjeno.\nU eksploziji skladišta goriva povredjeno 43 ljudi\nBritanska policija je saopštila da je u eksploziji u skladištu goriva, severno od Londona, povredjeno 43 ljudi. Vlasti navode da se eksplozija najverovatnije dogodila slučajno, ali da je istraga u toku. Mnogi stanovnici evakuisani su iz okoline Hemel Hemsteda, dok je drugima rečeno da ostanu u svojim kućama. Najmanje tri eksplozije odjeknule su rano jutros u skladištu, 40 kilometara severno od Londona. Vlasti navode da će pustiti da se vatra sama ugasi. Eksplozijase mogla čuti čak i u južnom Londonu, a videli su se i velika užarena kugla i oblaci dima koji idu prema nebu. Terminal za distribuciju goriva je u vlasništvu naftnih kompanija Teksako i Total i opslužuje mnoge firme u regionu uključujući i obližnji aerodrom Luton.\nAbdulah Gul negirao da je CIA prebacivala osumnjičene teroriste u Istanbul\nTurski ministar inostranih poslova, Abdulah Gul, negirao je tvrdnje da je američka centralna obaveštajna agencija prebacivala osumnjičene teroriste u Istanbul radi saslušavanja. Prema izveštaju turske zvanične novinske agencije «Anatolija», Gul je rekao da prilikom zaustavljanja američkog aviona u Istanbulu, u oktobru i novembru, nije bilo ni iskrcavanja ni ukrcavanja ljudi ili tereta. Gul je dodao da je avion, za koji mediji tvrde da pripada CIA-i, sleteo u Istanbulradi tehničkog održavanja na letu iz Španije za Azerbejdžan 31. oktobra, i da je, na povratku, ponovo sleteo u Istanbul 15. novembra. Gul je takodje odbacio tvrdnje o kidnapovanju ili saslušavanju pritvorenika na turskim aerodromima. U medjuvremenu, direktor CIA-e, Porter Gos, bi danas trebalo da doputuje u Tursku, radi razgovora sa premijerom Redžepom Tajipom Erdoganom o borbi protiv terorizma.\nUzbekistan će dozvoliti nemačkim trupama da ostanu stacionirane u bazi Termez\nUzbekistan je saopštio da će dozvoliti nemačkim trupama da ostanu stacionirane u bazi Termez, blizu granice sa Avganistanom, uprkos ranijem zahtevu da sve snage NATO-a napuste zemlju. Uzbekistanski funkcioneri su saopštili da je juče postignut sporazum o korišćenju baze u Termezu posle konsultacija predsednika Islama Karimova sa predstavnicima nemačkog ministarstva odbrane. Uzbekistanski mediji izveštavaju da će, prema tom sporazumu, Nemačka pomoći u poboljšanju inrastrukture u Termezu na duži rok. Time je Nemačka ostala jedina članica NATO-a, koji koordiniše mirovne operacije u susednom Avganistanu, koja će zadržati svoje snage u Uzbekistanu. Vlada u Taškentu je ranije ove godine naložila američkim snagama da napuste vazduhoplovnu bazu Karši–Hanabad. Odnosi Uzbekistana sa Zapadom su se naglo pogoršali posle brutalnog ugušivanja masovnih antivladinih protesta u Andižanu, maja ove godine.\nIzraelski ministar odbrane napustio stranku Likud\nIzraelski ministar odbrane, Šaul Mofaz, napustio je desničarsku stranku Likud kako bi se pridružio novoj stranci Kadima premijera Ariela Šarona. Mofaz je saopštio svoju odluku danas u Tel Avivu, rekavši novinarima da smatra da je Likud postao suviše ekstreman. Odlazak Šaula Mofaza je najnoviji udarac za Likud koji je godinama bio jedna od vodećih političkih stranaka u Izraelu. Podrška Likudu opala je otkako je premijer Šaron napustio tu stranku prošlog meseca da bi osnovao soju novu i umereniju stranku – Kadima, sa kojom će izaći na vanredne parlamentarne izbore 28. marta sledeće godine. Ispitivanja javnog mnjenja nagoveštavaju da će Šaron pobediti na tim izborima što bi mu omogućilo da obrazuje vladajuće koaliciju koja bi podržala njegovu politiku mirovnog dijaloga sa Palestincima.\nHiljade antiglobalističkih aktivista promarširalo ulicama Hong Konga\nHiljade antiglobalističkih aktivista promarširalo je ulicama Hong Konga , dok se grad priprema za godišnji samit Svetske trgovinske organizacije. Mirna dvosatna šetnja skoro četiri hiljade demonstranata , protekla je u karnevalskoj atmosferi u kojoj su desetine grupa, obučene u šarene kostime držale svetleće rekvizite. Marš je bio prvi od tri planirana tokom samita. Druge velike demonstracije zakazane su za utorak, kada ministri budu stizali na samit, dok je će posledje okupljanje biti završnog dana samita u nedelju. Vlasti u Hong Kongu bile su zabrinute zbog mogućeg ponavljanja nasilja koje je obeležilo predhodne sastanke STO u Kankunu i Sijetlu. Hiljade policajaca obezbedjivaće samit u Hong Kongu.\nUhapšen vojni komandant koji je naredio otvaranje vatre na demonstrante\nZvanični kineski dnevnik «Guangžou Daily» izveštava da je uhapšen vojni komandant koji je naredio otvaranje vatre na demonstrante prošle nedelje u selu Dongžou. Ime tog komandanta nije navedeno, a dnevnik tvrdi da je on uhapšen zbog «pogrešnih mera». U tom incidentu je prema iskazima lokalnih stanovnika poginulo 20 demonstranata i aktivista za ljudska prava, dok zvanična kineska novinska agencija Šinhua navodi da su poginule samo tri osobe. Očevici tvrde da se na demonstacijama okupilo preko hiljadu ljudi koji su protestovali protiv nedovoljne nadoknade za zemlju koji su im lokalne vlasti oduzele za potrebe izgradnje elektrane.\nU Čileu se danas održavaju predsednički i parlamentarni izbori\nViše od osam miliona birača odlučuje o nasledniku predsednika Rikarda Lagosa, koji ne može da se takmiči za drugi mandat. Prema ispitivanjima javnog mnjenja najviše izgleda ima socijalista Mišel Bačele, samohrana majka, bivši ministar odbrane i politički zatvorenik, koja je bila podvrgnuta mučenju, pod diktaturom genarala Augusta Pinočea. Medjutim ankete takodje nagoveštavaju da Bačele neće osvojiti više od 0 odsto glasova koliko bi bilo potrebno za pobedu u prvom izbornom krugu, a da bi u drugom krugu, 15. januara, mogla da se suoči sa bivšim gradonačelnikom Santijaga, Hoakinom Lavinom i milijarderom i biznismenom, Sebastijanom Pinerom.


PUŠTENA PRIVREMENO U SAOBRAĆAJ ZAOBILAZNICA OKO BRČKOG | RTV HIT\nPUŠTENA PRIVREMENO U SAOBRAĆAJ ZAOBILAZNICA OKO BRČKOG\nHome Vijesti Brčko distrikt PUŠTENA PRIVREMENO U SAOBRAĆAJ ZAOBILAZNICA OKO BRČKOG\nJuli 12, 2019 Objavio Novinar4 U Brčko distrikt, Vijesti Komentari su isključeni\nDanas je, skoro dva mjeseca od završetka radova, privremeno puštena u saobraćaj zaobilaznica oko Brčkog na period do završetka tehničkog prijema, koji bi trebalo da uslijedi po okončanju tenderske procedure.\nPodsjećajući da je u Vladi pokrenuta procedura izbora najpovoljnijeg ponuđača za tehnički prijem zaobilaznice, gradonačelnik Siniša Milić je objasnio da zbog žalbi koje su uslijedile, sasvim neizvjesno kada će postupak biti završen.\n“Komisija za tehnički prijem, siguran sam, ne može biti izabrana u narednih tri- četiri mjeseca, dakle riječ je o takvom zakonskom rješenju koje omogućava svima da se žale pa čak i ako je očigledno da ta žalba nije osnovana”, rekao je Milić.\nIako lokalna vlast ne može uticati na poboljšanje funkcionalnosti Zakona o javnim nabavkama, pošto je on donesen na državnom nivou, predsjednik Skupštine Brčko Distrikta Esed Kadrić je napomenuo da je moguće donijeti Zakon o infrastrukturnim projektima kojim će se skratiti procedure koje sada koče završetak mnogih projekata.\n“Dakle, potrebno je samo utvrditi da su konkretni projekti od posebnog javnog interesa za političku zajednicu, odnodno za Brčko distrikt u ovom slučaju i može se na taj način zakonom definisati da se ne traže sve one dozvole, koje se u redovnoj proceduri moraju ishodovati”, rekao je Kadrić.\nPozdravljajući puštanje u saobraćaj zaobilaznice, potpredsjednik Skupštine Brčko distrikta Ivo Filipović je istakao da će građani moći napokon da lakše dišu, jer će saobraćaj u gradu sada biti znatno rasterećen.\nDirektor Javnog preduzeća “Putevi Brčko” Miroslav Miškić obrazložio je da su se ipak odlučili na privremeni režim zbog potrebe da se teretni saobraćaj koji se do danas odvijao kroz centar grada preusmjeri na zaobilaznicu, čime će velikog opterećenja biti pošteđena i novoizgrađena etapa Bulevara mira na izlazu iz gradskog jezgra.\n“Mislim da ćemo sada doći u situaciju da možemo lakše rekonstruisati sve lokalne puteve i ulice po gradu i prigradskim naseljima, jer jednostavno neće više biti tolikih gužvi”, dodao je Miškić.\nOd 28. maja kada je zabolaznica definitivno završena počeo je da teče jednogododišnji garantni rok za kvalitet izvedenih radova.\nBRČANSKI SDS PROSLAVIO PETROVDAN


Viva Group - Net Magazin\nDRAGAN ANĐELKOVIĆ (Viva Group)\nČetvrt veka u preduzetništvu\nSvuda u svetu porodične firme imaju najpouzdaniji kadar. U tom pogledu ni Srbija nije izuzetak, pa su kompanije takvog tipa veoma brojne. Jedna od onih porodičnih firmi koje beleže izuzetne poslovne rezultate svakako je i Viva Group koja je osnovana 1992. kao mala trgovina. Upornim zalaganjem čitave porodice Anđelković od male firme (Z.T.R. Viva) prerasla je u Viva Group koju čine povezana pravna lica Viva92 d.o.o., Kanea d.o.o. i Vele Viva d.o.o.\nViva Group čiji je osnivač, vlasnik i direktor Dragan N. Anđelković, bavi se veleprodajom i maloprodajom robe široke potrošnje i trenutno ima oko 200 stalno zaposlenih radnika. Veleprodajna mreža svakodnevnim snabdevanjem pokriva oko 60 odsto teritorije Republike Srbije, a maloprodajnu mrežu čini 7 objekata – od toga 5 objekata formata do 150m² i 2 objekta formata do 500m².\nPrema rečima gospodina Anđelkovića, u narednom periodu planirano je dalje širenje veleprodajne mreže. Naročito se ističe kao cilj proširenje maloprodajnog lanca otvaranjem novih maloprodajnih objekata i to u formatima od 400m² do 600m² po najvišim svetskim standardima i sa najvišim stepenom energetske efikasnosti. Još jedan od bitnih ciljeva u budućnosti je i upošljavanje nove radne snage, kao i značajno stručno usavršavanje, investiranje i ulaganje u poboljšanje standarda i uslova rada radnika u cilju poboljšanja produktivnosti zaposlenih u kompaniji.\n* Poštovani gospodine Anđelkoviću, Vaša kompanija VIVA izgradila je zavidnu reputaciju. Početak je bio težak, kada se sada osvrnete na put koji ste prešli šta biste izdvojili kao ono čime se najviše ponosite?\n-Tačno, početak je bio veoma težak,ono čime se najviše ponosim posle 26 godina rada je čist poslovni obraz, ravnomerno razvijanje svih segmenata kompanije i tim koji sam izgradio,koji ustvari i cine kompaniju Viva. U prevodu... doslednost i predanost ideji o stvaranju kompanije Viva je nešto što me zaista čini ponosnim.\n* Ističete se profesionaliznom, klijenti Vas prepoznaju. U čemu je formula uspeha?\n-Formula uspeha je velikom radu, ali ne samo u kvantitetu već i u kvalitetu rada. Svakog dana treba učiti i obogaćivati znanja, pratiti savremene trendove i tehnologije.Takođe je potrebno ogromno poštovanje kako prema svojim upošljenim, tako i prema partnerima, kupcima i dobavljačima. Profesionalizam je nešto što nas čini prepoznatljivim, nešto što uliva neizmerno poverenje našim poslovnih partnerima. Merilo uspeha nije trenutna pozicija na kojoj se nalazimo,već broj savladanih prepreka kako bi do te pozicije došli.\n* Nominovani ste za nagradu "Preduzetnik godine 2017" koju dodeljuje kompanija Ernst & Young (EY). Šta za Vas znači ovo priznanje?\n-Sama nominacija, kao i ulazak u uži izbor kandidata za mene znači mnogo i predstavlja veliku čast, tim pre što je kompanija EY prisutna u preko 150 zemalja sveta, kao i da ima preko 210.000 zapošljenih radnika, a prepoznala je rad mog tima i mene samog, što je meni satisfakcija za još bolji i uspešniji rad.\nNajiskreniji ću da budem... u predhodnih 26 godina mog rada bilo je i mnogo težih trenutaka, da sad ne pričam o nestašicama roba, inflaciji, ratovima i slično. Manji ili veći problemi su sastavni deo svakog posla, oni nam pomažu da svakog dana budemo sve veći i bolji u poslu kojim se bavimo. Tržište je sada stabilno,kurs takođe, niko ne može da kaže da se ne vidi svetlo na kraju tunela. Svakodnevno se boljitak i vidi i oseća.Na nama preduzetnicima je da radimo strpljivo i vredno, a država je ta koja treba da osluškuje preduzetnike i svakodnevno investira u njih kako bi kroz rezultate preduzetnika na kraju bilo obostrano zadovoljstvo.\n-Poručio bih apsolutno isto što sam i sebi porucio 1992.godine... "Ne sanjajte davno sanjane snove, počnite da živite", a to znači da moraju da se bore za sebe i svoju porodicu, da smelo, hrabro i odlučno ulažu u privatni posao, donose pametne i prave odluke, da ne očekuju da im neko drugi rešava njihove probleme, već da se sami hvataju u koštac, budu preduzimljivi, da svakog dana uče, usavršavaju svoja znanja i da shvate da će njihov kvalitet u životu zavisiti isključivo od kvaliteta njihovog rada.Takođe bih im poručio da se ne libe svakog poštenog i čestitog posla, već da zasuču rukave i da pošteno rade, a rezultati sigurno neće izostati – zaključuje Dragan Anđelković u razgovoru za Net Magazin.


BiH bi 30. novembra mogla postati članica WTO: Uvjet usvajanje odluke o kvalitetu naftnih tečnih goriva i okončanje bilateralnih pregovora sa Rusijom - Megafon\nVi ste na:Početna»Aktuelno»BiH bi 30. novembra mogla postati članica WTO: Uvjet usvajanje odluke o kvalitetu naftnih tečnih goriva i okončanje bilateralnih pregovora sa Rusijom\nBiH bi 30. novembra mogla postati članica WTO: Uvjet usvajanje odluke o kvalitetu naftnih tečnih goriva i okončanje bilateralnih pregovora sa Rusijom\nJuli 6, 2021 Nema komentara\nBiH prednjači u procesu pristupanja (Sjedište WTO/ Foto: Reuters)\nDirektorica WTO informirala je Košarca da bi bilo poželjno da BiH do kraja augusta usvoji odluku o kvalitetnu naftnih tečnih goriva te do kraja oktobra okonča bilateralne pregovore sa Ruskom Federacijom, kako bi BiH na Generalnoj skupštini ove organizacije 30. novembra u Ženevi mogla postati članica Svjetske trgovinske organizacije.\nMinistar vanjske trgovine i ekonomskih odnosa BiH Staša Košarac razgovarao je putem video linka sa generalnom direktoricom Svjetske trgovinske organizacije (WTO) Ngozi Okondžo Ivealom (Ngozi Okonjo-Iweala) o prijemu BiH u ovu svjetsku asocijaciju.\nMinistar Košarac je informirao sagovornicu o koracima koje je Ministarstvo u proteklih godinu i po preduzelo u ispunjavanje uvjeta za pristup ovoj svjetskoj asocijaciji.\nVećina preduvjeta osigurana\nKošarac je istakao je da je u oblasti multilateralnih pregovora o vanjskotrgovinskom režimu BiH ostalo otvoreno pitanje koje se odnosi na tzv. pravo trgovanja, koje je neophodno usaglasiti sa predstavnicima Sjedinjenih Američkih Država.\n„Riječ je o pravu stranog pravnog ili fizičkog lica koje nije poslovno nastanjeno u BiH, da u postupku stavljanja robe u slobodan promet na tržište BiH djeluje kao deklarant. Budući da je pozicija BiH u ovom slučaju u potpunosti usaglašena sa EU, očekujemo da će SAD adekvatno tretirati usaglašeni stav BiH i EU, te da neće biti problema da dogovorimo kompromisano rješenje sa američkom stranom“, objasnio je ministar Košarac.\nOn je rekao da je BiH do sada zaključila bilateralne pregovore i potpisala protokole sa 17 zemalja članica Svjetske trgovinske organizacije te da je ostalo otvoreno pitanje usaglašavanja određenih elemenata bilateralnog pregovora sa Ruskom Federacijom.\n„Napredak se prvenstveno odnosi na oblast trgovine robom, gdje smo uspjeli da u značajnoj mjeri smanjimo broj početnih zahtjeva Ruske Federacije, koji su obuhvatali ukupno 6.000 tarifnih linija, tako da je u oblasti roba ostalo svega 26 tarifnih linija za industrijske proizvode i 28 tarifnih linija u oblasti poljoprivrede“.\nKako je istakao Košarac, za završnu fazu bilateralnih pregovora sa ruskom stranom neophodno je donošenje odluke o kvalitetnu naftnih tečnih goriva u BiH.\n„Preduzeli smo niz konkretnih koraka u rješavanju ovog pitanja, počev od formiranja radne grupe koja je kreirala prijedlog odluke i dostavila na mišljenje nadležnim ministarstvima iz Republike Srpske i Federacije BiH. Na osnovu razgovora na ministarskom nivou, procjenjujemo da je 99 posto predložene odluke usaglašeno. Od ključnog je značaja da nam entitetska ministarstva u što kraćem vremenskom roku dostave svoja mišljenja, kako bismo odluku u konačnici mogli uputiti Savjetu ministara BiH na usvajanje”, precizirao je Košarac.\nBiH prednjači u procesu pristupanja\nGeneralna direktorica Iveala informirala je ministra Košarca da su procjene Svjetske trgovinske organizacije da bi bilo poželjno da BiH do kraja augusta usvoji odluku o kvalitetnu naftnih tečnih goriva, te do kraja oktobra okonča bilateralne pregovore sa Ruskom Federacijom, kako bi BiH na Generalnoj skupštini ove organizacije 30. novembra u Ženevi mogla postati članica Svjetske trgovinske organizacije.\nOna je naglasila da je stav Sekretarijata Svjetske trgovinske organizacije da BiH u ovom trenutku prednjači u odnosu na druge zemlje u procesu pristupanja ovoj organizaciji, te izrazila punu podršku u ostvarenju postavljenog cilja, saopćeno je iz Ministarstva vanjske trgovine i ekonomskih poslova BiH.\n(Izvor: MVTEO BiH)


Orban: Demokratija je ponovo uspostavljena u Austriji, izabrana vlada koja ne želi imigraciju - Vijesti.me\n"TO ĆE BITI SLUČAJ SVUDA U EVROPI"\nMoraviecki i Orban\nPremijeri Mađarske i Poljske, Viktor Orban i Mateuš Moraviecki, rekli su danas da podrška antiimigrantskoj politici njihovih zemalja jača u Evropskoj uniji.\nOrban i Moraviecki su na zajedničkoj konferenciji za medije u Budimpešti istakli primjer Austrije, gdje su konzervativci i nacionalisti formirali koalicionu vladu u decembru.\n"Demokratija je ponovo uspostavljena u Austriji, jer su Austrijanci koji odbijaju imigraciju izabrali vladu koja takođe ne želi imigraciju. To će biti slučaj svuda u Evropi i vjerujem da je to samo pitanje vremena", rekao je Orban.\nMoraviecki, koji je Mađarsku izabrao za destinaciju prve bilateralne posjete otkako je prije mjesec dana preuzeo funkciju, rekao je da pitanje imigracije postaje "sve toplije" u EU i da "djeluje da se razvija" u njihovom smjeru.\n"Imigrantska politika EU ne daje rezultate. Štaviše, ne samo da ne daje rezultate, već je ona spektakularno propala. Jasno je da Evropljani ne žele imigrante, dok nekoliko evropskih lidera još uvijek forsira propalu imigrantsku poltiku", kazao je Orban.\nPoljskoj prijete moguće sankcije EU zbog urušavanja demokratskih principa, uključujući nedavne korake na povećanju kontrole izvršne vlasti nad pravosuđem. Do\nk je Orban ranije obećavao da će blokirati kaznene mjere EU protiv Poljske, nijedan od njih dvojice danas nije pomenuo tu temu tokom zajedničke konferencije u mađarskom parlamentu.\nUh sva sreća pa nećemo u EU.


Kragujevački sport | Tag Archive | ŽKK Šumadija\nPočetna » Posts tagged with » ŽKK Šumadija\nŠumadinke se oprostile od elite\nVečerašnjim porazom od Šapca rezultatom 77:95 (17:19, 17:31, 17:22, 26:23), košarkašice Šumadije su se dva kola pre kraja oprostile od Prve lige Srbije. Ovo je nažalost očekivani epilog jedne teške i mučne sezone za jedinog kragujevačkog predstavnika u elitnom rangu takmičenja. Suočena sa besparicom i osipanjem igračkog kadra tokom sezone, Šumadija nije uspela da sa […]\n4. marta 2018. / Nema komentara / Opširnije\n24. februara 2018. Nema komentara\nKošarkašice Šumadije pretrpele su još jedan ubedljiv poraz u Prvoj ženskoj ligi Srbije. Šumadinke su večeras izgubile na gostovanju ekipi Beočina sa 49:108 (12:26, 14:36, 8:18, 15:28) u meču 19. kola. Ekipa trenera Nikolića ponovo je imala mnogo problema na obe strane terena. Šumadinke su imale jako slab procenat šuta iz igre (15/63), što je […]\nKošarkašice Bora nadvisile Šumadinke\n18. februara 2018. Nema komentara\nNovi poraz u Prvoj ženskoj ligi Srbije pretrpele su košarkašice kragujevačke Šumadije. One su sinoć na parketu hale „Jezero“ izgubile od ekipe Bora rezultatom 37:63 (4:9, 10:15, 6:18, 17:21) u utakmici 18. kola. Obe ekipe imale su puno problema sa procentima šuta, ali su gošće iz Bora ostvarile potpunu skakačku dominaciju, što je na kraju […]\nŠumadinke u potrazi za bodovima spasa (subota, 18h)\n16. februara 2018. Nema komentara\nKošarkašice Šumadije ugostiće ekipu Bora u 18. kolu Prve ženske lige Srbije. Ovaj meč igra se u subotu, 17. februara u hali „Jezero“ sa početkom od 18 časova. Pet kola pre kraja takmičenja u Prvoj ženskoj ligi Srbije, Šumadinke se nalaze na pretposlednjoj poziciji prvenstvene tabele, koja podrazumeva selidbu u niži rang. Da bi izbegle […]\n11. februara 2018. Nema komentara\nKošarkašice Šumadije poražene su na gostovanju ekipi Vrbas Medele sa 56:99 (20:32, 12:16, 13:32, 11:19) u 17. kolu Prve ženske lige Srbije. Za konačan ishod susreta odigranog u Centru za fizičku kulturu „Drago Jovanović“ u Vrbasu ključne su bile prva i treća deonica, u kojima su Kragujevčanke primile po 32 poena. Vladanka Erak bila je […]\nŠumadinke pobedom u Vršcu produžile nadu za opstanak\n27. januara 2018. Nema komentara\nZnačajnu pobedu ostvarile su košarkašice Šumadije na gostovanju ekipi Vršca u 16. kolu Prve ženske lige Srbije. Šumadinke su slavile rezultatom 76:63 (25:9, 17:18, 22:19, 12:17) i tako sačuvale šanse za opstanak u elitnom rangu takmičenja. Po drugi put u sezoni Kragujevčanke su uspele da dobiju Vrščanke, koje su se ovim porazom najverovatnije oprostile od […]\nKraljevčanke bolje od Šumadinki u „Jezeru“\n21. januara 2018. Nema komentara\nKošarkašice kragujevačke Šumadije poražene su u 15. kolu Prve ženske lige Srbije od ekipe Kraljeva rezultatom 62:97 (14:25, 15:20, 18:31, 15:21). Utakmica odigrana u hali „Jezero“ protekla je u očekivanoj dominaciji popularnih „Malenih“, koje su lako došle do trijumfa nakon što su već u prvoj četvrtini stekle dvocifrenu prednost i do kraja susreta je dodatno […]\nŠumadinke protiv „zahuktalih“ Kraljevčanki (subota, 15h)\n20. januara 2018. Nema komentara\nU 15. kolu Prve ženske lige Srbije košarkašice Šumadije ugostiće ekipu Kraljeva u subotu, 20. januara od 15 časova u hali „Jezero“. Biće to težak ispit za Kragujevčanke, koje i dalje čekaju na drugu pobedu u sezoni. Iako je do kraja sezone ostalo da se odigra još osam kola, jasno je da su košarkašice Šumadije, […]\n18. januara 2018. Nema komentara\nKošarkašice Šumadije nastavile su sa porazima u Prvoj ženskoj ligi Srbije. Kragujevčanke su sinoć na gostovanju niškom Studentu u okviru 14. kola izgubile sa ubedljivih 56:99 (4:30, 14:22, 17:29, 21:18). Sve je bilo maltene rešeno već nakon prvog desetominutnog perioda, u kome su Šumadinke postigle samo četiri poena, a primile čak trideset. Ponovo je do […]\n14. januara 2018. Nema komentara\nKošarkašice kragujevačke Šumadije ubeležile su i dvanaesti poraz u Prvoj ženskoj ligi Srbije ove sezone. One su u utakmici 13. kola izgubile u hali „Gordana Goca Bogojević“ od ekipe Radivoja Koraća rezultatom 42:98 (17:21, 4:27, 9:23, 12:27). Presudna je bila druga deonica u kojoj su Šumadinke ubacile svega četiri poena, a primile čak 27, tako […]\n12. januara 2018. Nema komentara\nKošarkašice kragujevačke Šumadije ugostiće u subotu, 13. januara od 16.30 časova u hali „Gordana Goca Bogojević“ ekipu Radivoja Koraća, u okviru 13. kola Prve ženske lige Srbije. Kragujevčanke u ovaj susret ulaze dodatno oslabljene, budući da su klub u međuvremenu napustile Sara Raičević i Dragana Petričić. Šumadija je porazom u Subotici od Spartaka značajno umanjila […]\nTežak poraz Šumadinki u derbiju začelja\n24. decembra 2017. Nema komentara\nKošarkašice Šumadije završile su 2017. godinu sa još jednim ubedljivim porazom, ovaj put na gostovanju subotičkom Spartaku u derbiju začelja 12. kola Prve lige Srbije – 50:101 (7:26, 16:25, 21:16, 6:34). Na ovaj način kragujevačke košarkašice su ozbiljno dovele u pitanje opstanak u elitnom rangu takmičenja. Susret u „Dudovoj šumi“ bio je maltene rešen već […]\nStrana 1 od 17123Sledeća ›Poslednja »


Ostrvo Sveti Marko dužno milion eura - Vijesti.me\nOPŠTINA TIVAT POKUŠAVA DA NAPLATI PORESKI DUG\nOstrvo Sveti Marko dužno milion eura\nFirma “Ostrvo Sveti Marko”, u čijem se vlasništvu nalazi istoimeno ostrvo, nije platila porez na nekretninu Edit\n516 pregleda 0 komentar(a)\nOstrvo Sveti Marko (Novine) (Foto: Investment locations)\nSiniša Luković 9. novembar 2017, 19:31 ažurirano 2. februar 2019, 15:57\nOpština Tivat trenutno na ime poreza na napokretnosti za 2017. godinu, potražuje preko 1,5 miliona eura od nekoliko većih kompanija.\nPrema podacima koje je na sjednici lokalnog parlamenta iznijela sekretarka za finansije i ekonomski razvoj Rajka Jovićević (DPS), najveće zaduženje po osnovu ovog poreza lokalna uprava je za 2017. donijela za firmu „Ostrvo Sveti Marko“ na koju se vodi najveći dio zemljišta istoimenog ostrva u Tivatskom zalivu.\nPrema rješenju lokalne uprave, ova firma u gradsku kasu treba da uplati čak 1.165.565 eura. U tu cifru uračunati su i svojevrsni „penali“, odnosno povećana poreska stopa koja se plaća na neizgrađeno građevinsko zemljište namijenjeno projektima visokog turizma.\nKompanija „Ostrvo Sveti Marko“ registrovana u Tivtu, ali sa adresom za prijem službene pošte u Podgorici, gazduje atraktivnim ostrvom površine oko 30 hektara, a koje je prije deset godina prodato zajedno sa srbijanskom turističkom kompanijom Putnik u čijem je sastavu bilo ostrvo sa nekadašnjim naturističkim naseljem.\nAprila 2007. kiparski fond Akciona investment, iza kojeg stoji ruska finansijska grupacija Metropol biznismena Mihaila Slipenčuka, kupila je na beogradskoj berzi paket od oko 75 odsto akcija Putnika za 41,61 milion eura, a time i ostrvo Sveti Marko u Tivtu.\nMetropol je imao velike planove da na ostrvu sagradi elitni rezidencijalno-tustički kompleks sa malim hotelom, marinom i nizom vila za prodaju na tržištu.\nProjekat vrijedan oko 400 miliona eura, koji je pompezno predstavljan na sajmovima nekretnina u zemlji i inostranstvu, i za koji je Vlada Metropolu, po njegovim željama „nacrtala“ i usvojila planski dokument - državnu studiju lokacije, međutim, nikada nije počeo da se realizuje zbog izbijanja svjetske ekonomske krize.\nRusi su u međuvremenu na nekoliko mjesta oglasili prodaju ostrva Sveti Marko, a koje se sada u najvećem dijelu vodi na istoimenu firmu registrovanu u Tivtu.\nPrema podacima u Centralnom registru Privrednog suda jedini osnivač kompanije „Ostrvo Sveti Marko“ čiji je direktor Roman Moskvins, je firma Stala Property Holdings Limited.\nVeliki obveznik poreza na nepokretnosti u Tivtu je i državna firma Montepranzo, koja po riješenju za ovu godinu Opštini treba da plati oko 330 hiljada eura.\nIako ne radi već godinama, ta kompanija gazduje atraktivnim velikim kompleksom nekadašnjeg poljoprivrednog dobra kod aerodroma Tivat, a gdje je ucrtan golf teren sa pratećim ugostiteljsko- smještajnim objektima.\nOpština od kompanije Qatari Diar Hotel Property& Investment Montenegro, koja je vlasnik zemljišnog kompleksa u uvali Pržna gdje se godinama odlaže najavljena izgradnja 250 miliona eura vrijednog rezidencijalno-turističkog rizorta, na ime poreza na nepokretnosti za 2017. potražuje 164 hiljade eura.\nKompanija Sea Trade iz Podgorice, koja u Krtolima gradi luksuzno turističko naselje, Tivćanima treba da plati 55 hiljada eura poreza na nepokretnosti.\nOD POČETKA GRADNJE AUTO-PUTA POGINULO ČETVORO, A POVRIJEĐENO VIŠE RADNIKA


Hrvatska preuzima predsedavanje Savetom Evrope - Studio B\nHrvatska preuzima predsedavanje Savetom Evrope\nHrvatska preuzima predsedavanje Savetom Evrope Tanjug\nRegionRegion Pocetna 14. 05. 2018. 14:57:43\nHrvatska će 18. maja u Danskoj preuzeti šestomesečno predsedavanje najstarijom evropskom organizacijom Savetom Evrope, prenosi Hina.\nŠefica diplomatije Marija Pejčinović Burić najavila je da će kao predsedavajuća SE Hrvatska zagovarati Istanbulsku konvenciju i u fokus staviti ono što je njena osnovna svrha – zaštita žena od nasilja. „Već i u Danskoj prilikom preuzimanja predsedavanja mi ćemo istaći naše iskustvo koje smo imali u ratifikaciji Istanbulske konvencije, probleme s kojima smo se suočavali odnosno pitanja koja su, po nama nepotrebno, bila nametnuta, a ne tiču se osnovne svrhe i samog cilja konvencije“, rekla je Pejčinović Burić na konferenciji za novinare u Zagrebu uoči preuzimanja predsedavanja Savetom Evrope koje će biti u danskom Helsingoru, „Hamletovom gradu“.\nS obzirom na to da ima još država članica koje nisu ratifikovale konvenciju, rekla je Pejčinović Burić, „mi ćemo tokom našeg predsedavanja da radimo na tome da se pojasni hrvatski stav i stav SE“ oko Istanbulske konvencije.\nOna je naglasila da u prvi plan treba vratiti „bit konvencije, njenu osnovnu svrhu, a to je zaštita žena od nasilja i nasilja u porodici“.\nŠefica hrvatske diplomatije predstavila je prioritete hrvatskog predsedavanja SE – borbu protiv korupcije, zaštitu prava nacionalnih manjina i ranjivih grupa, decentralizaciju u kontekstu jačanja lokalne uprave i samouprave te zaštitu kulturne baštine i kulturne rute.


Fudbaleri Radničkog danas počinju pripreme! Srećno!!! - Pirot Plus Online\n16. januar 2017. 10:00 Sport Pirot Plus Online\nFudbaleri Radničkog danas u 15 časova kreću u pripreme za nastavak sezone. ,,Beli,, su u prošloj godini ostvarili jedan od najvećih uspeha u poslednjoj deceniji, osvojili prvo mesto u Srpskoj ligi i na kraju jesenjeg dela prvenstva Prve lige, zauzeli visoko treće mesto.\nSve ovo, u svakom slučaju, biće značajna obaveza pred rukovodstvom Kluba, trenerima, fudbalerima, ali i ljubiteljima fudbala, da učine maksimum da i proleće bude, takodje, uspešno.\nPrva ,,prozivka,, kako se to obično kaže, zakazana je za danas , ponedeljak 16. januar, u 15 časova na Stadionu kraj Nišave. Biće to prilika da se predsednik Kluba, sportski direktor, trener obrate igračima i kažu ciljeve za nastavak sezone.\nOvih dana ,,kolale,, su različite priče o odlascima fudbalera. Ono što smo saznali da je izvesno da je golman Ivan Kostić potpisao za Metalac iz Gornjeg Milanovca, da je Denis Ristov na probi u Napretku iz Kruševca, bek Stefan Jovanović se dvoumi na koju će stranu, Miloš Perišić vratio se u beogradski Partizan, a Miloš Ožegović odlazi na Island.\nTu se za sada spisak, fudbalera koji napuštaju pirotski tim, navodno završava. Videćemo, prelazni rok je dug.\nKako nezvanično saznajemo Radnički je dobio i prvo pojačanje, u matični Klub vratio se odlični štoper Stefan Ćirić koji je bio ustupljen Timoku na šest meseci. Čuje se da će biti nekih igrača na probi, kao i da Radnički traži zamene za fudbalere koji su otišli.\nEkipa će sve vreme priprema trenirati u Pirotu.


Bukvarević: Armija Republike Bosne i Hercegovine je bila najčasnija armija | B1 TV\n– Poštovane porodice šehida i poginulih branilaca, ratni vojni invalidi, dobitnici najvećih priznanja i odlikovanja, generali, komandanti, demobilizirani branioci želim da vam lično i u ime Federalnog ministarstva uputim čestitke u povodu obilježavanja 15. aprila, Dana Armije Republike Bosne i Hercegovine. Istovremeno, čestitam i godišnjicu formiranja 2. pješadijskog (rendžerskog) puka Oružanih snaga BiH – naveo je ministar.\n– Bila je jedina legalna i legitimna sila čiji pripadnici su pred daleko moćnijim neprijateljima odbranili svoja ognjišta i narode koji ovdje žive hiljadama godina unazad, i to nikada niko nije i neće promijeniti. Činjenice govore da su pripadnici Armije RBiH goloruki i često bez ikakvog naoružanja, hrabrim srcima i uz Božiju pomoć izvojevali neke od najvećih pobjeda na ratištima širom naše domovine, predvođeni vrhovnim komandantom rahmetli Alijom Izetbegovićem – poručio je Bukvarević.\n– Nisu žalili živote, dijelove tijela, samo da bi odbranili ono što nam svima pripada. To „čudo bosanskog otpora“ nikad nije kalkulisalo, sinovi i kćeri ove države su bili na prvim linijama odbrane i svojom krvlju natopili svaki njen dio. Krv šehida i poginulih branilaca i svih naših saboraca nam je amanet da nikada ne zaboravimo brutalnu agresiju na našu državu i na naše narode, te da istinu prenosimo našoj djeci. Niko nema više obaveze od nas koji smo preživjeli da govorimo, pišemo i prenosimo istinu našoj omladini, da se borimo protiv iskrivljavanja činjenica i gnusnih pokušaja da se izjednače žrtva i agresor – navodi se u čestitki.\n– Iako bi položaj svih boračkih kategorija nakon agresije tebao biti mnogo bolji, želim kazati da je ova država preuzela teret da finansijski brine o više od 100.000 šehidskih porodica koje su ostale bez hranitelja, a da je pravde, to bi trebao učiniti agresor. Nažalost, u svijetu u kojem živimo pravda je spora, često nedostižna, zato vas uvjeravam da ćemo i u narednom periodu učiniti sve da ovu najzaslužniju kategoriju sugrađana za odbranu naše domovine zbrinemo na najbolji mogući način i da ih nikada ne zaboravimo – naveo je.\nIstaknuo je da je Vlada FBiH i u ovim teškim danima, kada smo suočeni sa pandemijom virusa korona. pokazala da je ova kategorija sugrađana prioritet u svakom smislu i “učinit ćemo sve napore da tako bude i u narednom periodu”.\n– Ove godine Dan Armije RBiH obilježavamo u specifičnim okolnostima, bez masovnih skupova, govora, ali ćemo bez obzira na sve ipak dostojanstveno obilježiti 15. april i sjetiti se svih šehida, poginulih, umrlih i nestalih saboraca, vrhovnog komandanta Alije Izetbegovića. Zato vas pozivam na jedinstvo, na solidarnost, da se prisjetimo najtežih trenutaka i na odnose kakve smo tada imali jedni prema drugima. Obaveza nam je da pomognemo naše saborce koji su u stanju potrebe, svako onoliko koliko može. Pozivam vas da ovo vrijeme izolacije iskoristimo i da sa našim porodicama podijelimo i one lijepe trenutke iz perioda agresije na našu domovinu, da se sjetimo svega što smo činili kako bismo se odbranili i kako bismo u opkoljenim gradovima ipak živjeli život, a života je bilo i onda kada su nas granatirali svakodnevno. Život nikada nije otišao iz naših domova, naših gradova, naše Bosne i Hercegovine, ni onda kad je bilo najteže, pa vas molim da se toga prisjetimo i ovih dana kada smo suočeni sa pandemijom virusa korona. Nas jednog dana neće biti, ali države Bosne i Hercegovine i njenih patriota će biti do Sudnjeg dana, bez obzira na puste želje njenih neprijatelja, jer „Bosna nije i nikada neće šapatom pasti“. Čestitam vam 15. april – Dan Armije Republike Bosne i Hercegovine i godišnjicu formiranja 2. pješadijskog (rendžerskog) puka Oružanih snaga BiH” – poručio je ministar Bukvarević, saopćeno je iz Kabineta ministra.\nPrethodni članakU BiH skoro 1.100 oboljelih od korona virusa, a oporavilo se više od 230 osoba\nNaredni članakMeđunarodni aerodrom Sarajevo – Danas stiže medicinska oprema


Novi doprinos PMF-a boljem kvalitetu života Novosađana\nBack PRIVREDA INSTITUCIJE Novi doprinos PMF-a boljem kvalitetu života Novosađana\nutorak, 06 decembar 2016 09:36\nNaučnici sa Prirodno matematičkog fakulteta daju novi doprinos boljem kvalitetu života stanovnika u Novog Sada i lokalnoj zajednici od strane, ovoga puta kroz URBAN-PATH, IPA projekat PMF-a, tačnije Departmana za geografiju, turizam i hotelijerstvo i Departmana za klimatologiju i ekologiju predela Segedinskog Univerziteta. Ovaj projekat je počeo 2013. godine i trajao je godinuipo dana, ali završetak rada na samom projektu za naše naučnike ne znači kraj daljeg razvoja istraživanja i usavršavanja!\nNaime, klimatske promene u urbanim sredinama nastaju i kao posledica izgrađenosti i ljudskih aktivnosti koje emituju toplotu i zagađivače. Višak toplote utiče na količinu energije koja je potrebna za zagrevanje zimi i hlađenje leti, a takođe povećava količinu toplote u životnoj sredini tokom leta što negativno utiče na komfor stanovništva. Ovo postaje problem, naročito tokom pojave toplotnih ili hladnih talasa, kakvi se i ove zime najavljuju.\nProjekat URBAN PATH je omogućio dugotrajno i efikasno praćenje viška toplote nastale u gradovima, pomoću mreže meteoroloških stanica koje prate toplotne razlike između delova grada i čija vremenska rezolucija omogućava praćenje dnevnih i sezonskih promena. Kao glavni rezultat rada, u Novom Sadu je instaliran NSUNET system koji se sastoji od 27 senzornih stanica i podaci se automatski skladište, a dostupni su lokalnoj samoupravi, zdravstvenim institucijama, dobavljačima grejanja (toplane) i drugim institucijama, kao i javnosti. Ovo je jedinstvena ideja i pionirski razvoj ovakvog vida inovacija u Srednjoj Evropi.\nDalji rad na ovom naučnom resursu doveo je i do kreiranja NSUNET-Weather android aplikacije koja omogućava pregled satnih temperatura i vlažnosti vazduha izmerenih na svih 27 senzornih stanica i brzinu vetra sa 1 stanice u okviru NSUNET sistema postavljenih na teritoriji Grada Novog Sada.\nAplikacija je implementirana za android platformu od strane Zvonimira Sabadoša kao rezultat saradnje Departmana za matematiku i informatiku i Centra za klimatološka i hidrološka istraživanja (u okviru Departmana za geografiju, turizam i hotelijestvo, PMF).\nAplikaciju možete preuzeti u okvir Google Play store-a pod nazivom "NSUNET-Weather":\nKontakt za više informacija dr Stevan Savić 060 502 89 79.